Inilah Tuan Empunya Nama Di Sebalik Video Meme ‘Directed By Robert B. Weide’

Lihat sahaja gambar ‘Directed by Robert B. Weide’ pasti sudah terngiang dalam fikiran anda muzik ‘Frolic’ dengan rentak yang catchy oleh Luciano Michelini.

Kebelakangan ini muncul satu trend dalam kalangan pengguna media sosial yang memuat naik potongan video lucu yang selalunya berakhir dengan kejadian yang agak kurang bernasib baik kepada individu yang terlibat. Setiap penghujung video pendek tersebut akan diakhiri dengan end credit nama pengarah ‘Directed by Robert B. Weide’.

Trend yang popular dalam kalangan pengguna media sosial di Asia Tenggara lebih-lebih lagi pengguna dari Malaysia dan Indonesia selalunya tersebar dengan begitu cepat. Ini kerana persamaan bahasa yang membolehkan orang ramai memahami cerita yang terjadi dalam potongan video tersebut. Berikut merupakan contoh meme yang viral dalam kalangan pengguna dua negara ini.

Namun begitu, pemilik sebenar nama Robert B. Weide telah mengeluarkan kenyataan bahawa dirinya tidak terlibat sama sekali dengan video meme yang beredar di media sosial.

Posting yang dimuat naik pada September tahun lalu menjelaskan bahawa meme yang tersebar tersebut dianggap sebagai penghargaan untuk siri komedi yang terkenal di HBO dibawah arahan Robert B. Weide sekitar tahun 2000, ‘Curb Your Enthusiasm’.

Terbaharu, Robert B. Weide sekali lagi memuat naik status penjelasan bahawa beliau tiada kaitan sama sekali dengan kesemua meme yang ada di media sosial. Menurutnya walaupun status sebelumnya telah di ‘pinned’ tetapi makin ramai followers

Jika dilihat dalam ruangan komen, rata-rata komen datangnya dari pengguna media sosial di Asia Tenggara. Perkara ini sekaligus membawa naik nama pengarah yang pernah memenangi anugerah Oscar tersebut. Adakah muzik tersebut masih bermain dalam fikiran anda sepanjang membaca artikel ini?


Inilah Wajah Wanita Yang Paling Diidamkan Di Dunia

Bukan sebarangan orang yang menyatakan inilah wajah yang paling diidamkan di dunia. Ia telah didedahkan oleh seorang doktor pakar pembedahan kosmetik iaitu Dr. Julian De Silva yang bekerja di London, United Kingdom.

Menurutnya, ramai pesakit meminta ciri-ciri wajah sempurna milik selebriti-selebriti terkenal di dunia yang terdiri daripada artis, puteri raja, model dan lain-lain.

Antara ciri-ciri yang sering jadi idaman ialah hidung Puteri Catherine, bibir Penelope Cruz, pipi Angelina Jolie, dagu Selena Gomezz, kulit Reese Witherspoon.

Jadi, Dr. Julian telah menggabungkan semua ciri-ciri idaman para pesakitnya itu menjadi satu rupa idaman yang dia gelar sebagai “wajah sempurna”.

Walau bagaimanapun, ini bukanlah ultimate choices kerana ada kemungkinan wajah dan ciri lain yang lebih desirable tetapi tidak dimuatkan di dalam kombinasi ini.


Inilah Yang Mengubahku Dari Anti Poligami Kepada Pro Poligami

Nota Editor: Kisah ini telah diterbitkan di laman web KeluargaCinta.com, satu laman web dari negara seberang. Kami kongsikan semula di sini dengan izin dari penulis. Semoga ia bermanfaat untuk anda.

Waktu itu usiaku masih 20-an tahun. Setiap kali mendengar ada lelaki yang menikah lagi, aku mendoakan kecelakaan atasnya.

“Seandainya aku yang jadi istri pertama, aku akan melemparnya sebagaimana ia telah melemparku,” demikian komentarku yang kemudian menimbulkan perdebatan dengan saudara dan pamanku.

Keduanya berusaha memahamkan bahwa poligami dibolehkan dalam Islam. Tetapi aku menjawab culas: “Mustahil aku bersama perempuan lain dalam memiliki suami!”

Tak cukup beromentar dan mendoakan, terkadang aku juga memprovokasi seorang wanita karena dia akan dimadu. Aku bakar semangat perlawanannya hingga kemarahannya tersulut dan akhirnya memberontak pada suami.

Di tengah kebanggaan akan pendirian itu, waktu terus berjalan. Tahun demi tahun berganti sementara aku menunggu seorang pemuda impian melamarku. Lama-lama aku merasakan penantian panjang yang kian menyesakkan dada. Usiaku hampir 30 tahun tapi tak kunjung ada lamaran yang datang.

30 tahun terlewati sudah sejak aku dilahirkan. Ya Salam… haruskah aku mencari suami sendiri? Tidak! Aku tidak mau disebut perempuan tak tahu malu. Yang bisa kulakukan hanya sebatas meminta keluargaku mencarikan calon suami.

Satu hari saat melewati kerumunan orang, tanpa sengaja aku mendengar mereka mengobrol. “Kasihan ya Fulanah kini menjadi perawan tua” Ya Allah, bukankah itu namaku. Jadi mereka membicarakan aku dan menyebut aku perawan tua.

Aku hanya bisa mempercepat langkah. Aku tidak ingin air mata ini tumpah sebelum tiba di rumah. Usiaku kini memang sudah kepala tiga, tapi hari itu aku baru mendengar bahwa aku telah disebut sebagai perawan tua.

“Dik, tadi ada seorang laki-laki yang datang menanyakanmu. Ia ingin melamarmu,” kata kakakku beberapa waktu setelah berlalu peristiwa itu. Aku sangat senang mendengarnya, akhirnya jodohku akan tiba juga.

“Tapi aku menolaknya.” Kalimat lanjutan itu bagai petir di siang hari.
“Mengapa kakak menolaknya?” tanyaku terbawa emosi. Perasaanku saat itu tak kalah parah dari seseorang yang mencari untanya yang hilang di tengah padang pasir, tetapi begitu ditemukan, unta tersebut lari lagi.

“Sebab ia melamarmu untuk menjadi istri kedua. Tentu saja aku menolaknya karena aku tahu engkau anti-poligami”

Ya Allah, ingin rasanya aku menjerit. Aku sudah berubah sejak disebut perawan tua. Kini aku rela menjadi istri kedua, ketiga ataupun keempat. Aku pun rela seandainya aku dinikahi lalu suamiku menikah lagi.

Aku kini sadar bahwa yang paling dibutuhkan oleh wanita sepertiku adalah seorang suami. Aku tidak ingin hidup sendiri. Aku ingin memiliki imam. Aku ingin bisa berbagi suka dan duka. Terlalu berat hidup ini tanpa suami yang menemani.

Aku kini sadar mengapa Islam membolehkan, bahkan menurut sebagian ulama menganjurkan- poligami. Di Saudi ini, jumlah wanitanya lebih banyak daripada jumlah laki-laki. Jika laki-laki dilarang poligami, berarti saat ini banyak wanita sepertiku.

Karenanya melalui majalah ini kutulis seruanku, “Wahai para lelaki muslim, berpoligamilah dua, tiga atau empat. Asalkan engkau dapat berlaku adil sebagaimana firman Allah dalam surat An Nisa’ ayat 3.”

“Wahai para muslimah, bersyukurlah kalian yang telah menikah. Dan meskipun berat, ijinkanlah suami kalian berpoligami. Untuk menyelamatkan kami agar tidak menjadi perawan tua selamanya.

Juga untuk menyelamatkan janda-janda. Yang semakin lama, semakin sulit bagi mereka hidup sendiri. Jika kau mau berbagi, insya Allah pahala besar menanti.”

BACA: Pasangan Doktor Berkongsi Pahit Manis Nikah Di Usia Muda Sambil Belajar

BACA juga: 10 Hikmah Poligami Untuk Kemaslahatan Ummah

LIKE dan FOLLOW Vocket di Facebook serta Instagram


Ketahui Inisiatif Komuniti DevHub Dalam Menghubungkan Jurang Teknologi 4.0 Di Malaysia

Gempar baru baru ini apabila laporan menunjukkan puluhan ribu pelajar masih menganggur dan pada masa yang sama kerajaan kini sedia memberikan fokus kepada industri 4.0.

Penyelesaiannya adalah para graduan perlu mencari komuniti atau kelompok yang sama bidang dimana DevHub adalah jawapannya. Untuk pengetahuan, DevHub merupakan komuniti teknologi terbesar di Malaysia yang menghubungkan antara orang awam, syarikat korporat, badan kerajaan dan bakat programmer yang genius.

Dahulunya DevHub dikenali dengan Startup Developer Malaysia yang terdiri daripada lebih dari 3,000 ahli yang aktif dan bergerak secara sendiri melalui komuniti. Kesemua agenda mereka dijalankan berdasarkan inisiatif ahli komuniti itu sendiri tanpa bergantung kepada mana mana pihak. Fokus mereka adalah satu iaitu membangunkan sebuah komuniti teknologi 4.0 di Malaysia.

Seharusnya di sinilah tempat untuk anda patut berkenalan dengan orang ramai terutamanya mereka yang terlibat dalam bidang IT dan bisnes. Suka atau tidak, kesemua industri selepas ini akan bergantung kepada bidang teknologi termasuk bidang sukan, makanan atau lain lain.

Salah satu pengisian komuniti DevHub adalah menjalankan aturcara untuk mendedahkan ilmu kepada umum. Adakalanya terdapat mereka yang sudah berjaya dalam dunia startup, korporat atau badan yang sah mengongsikan maklumat kepada umum.

Antara edisi aturcara pernah dianjurkan adalah DevHub bekerjasama dengan Bank Negara di Sasana Kijang. Waktu ini pengisian mengenai fintech cukup padat dan lengkap dihadiri oleh wakil Bank Negara Malaysia sendiri.

Tak cukup dengan itu, DevHub juga telah menganjurkan aturcara edisi Runcloud yang berkolaborasi dengan Upload, sebuah rakan strategik mereka dari Finland. Buat makluman, Runcloud merupakan startup teknologi anak tempatan yang berjaya menempa nama di pentas dunia. Pada aturcara ini mereka akan berkongsi kisah membangunkan startup dan juga perkongsian mengenai cloud computing.

Bayangkan jika anda bersama dalam komuniti ini, berapa banyak ilmu dan betapa besarnya potensi network anda di kemudian hari. Jika anda meminati industri teknologi, jangan teragak-agak lagi untuk turut serta dalam aktiviti komuniti Dvhub

Dijangkakan lebih banyak aturcara akan diadakan untuk menyedarkan dan memberikan input mengenai teknologi kepada orang awam di luar sana. Untuk lebih info, boleh ikuti mereka di Facebook untuk sebarang perkembangan baru dengan klik di sini.

Aturcara yang dijalankan Runcloud ini sangat disyorkan buat mereka yang minat dalam bisnes atau teknologi maklumat. Kami kongsikan juga kepada anda mengenai Runcloud yang berjaya mewakili Malaysia untuk ke Startup World Cup 2018.

RunCloud Wakili Malaysia Untuk Ke Startup World Cup 2018

8 Perkara Startup RunCloud Belajar Dari TechCrunch Disrupt Berlin


‘Ink Library’ Kafe Tema Basikal Yang Menarik Di Puncak Alam

Rupanya ada satu kafe yang sangat cool tersembunyi di Puncak Alam. Kafe ini nyata tampil berbeza apabila mengetengahkan tema basikal pada hiasan dalaman kafe ini. Di bahagian luar juga kedai juga sudah digantung rapi satu basikal sebagai perhiasan.

Terletak di Grandeur Puncak Alam, Ink Library Cafe semestinya akan memberikan anda ketenangan untuk menghirup kopi kegemaran anda sambil buat kerja atau membaca buku. Istimewanya di sini adalah terdapat lebih 300 majalah dan buku dari luar negara untuk anda baca. Padanlah namanya Ink Library kan?

we are open until 10PM today . . . . #whatdrivesyou #youinspireus #inklibrarycafe #cafemalaysia #coffee #malaysianfood #foodporn #food #travel #world #recomended #malaysian #igers #puncakalam #ecoworld #ecograndeur #klangvalley #obikemy #malaysiafoodhunter #foodhunter #truecooks #cadanganmakan #chefstalk #food #cuisine #foodgasm #jalanjalancarimakan #malaysia #malaysiancafes #uitmpuncakalam

A post shared by Ink Library Cafe (@inklibrarycafe) on Nov 17, 2017 at 2:46am PST

Good morning everyone ! We are open now . Looking for something big and tasty to breakfast ?? Our All day breakie will makes you smile all day long . . . 📷: @amynwa10 . . #whatdrivesyou #youinspireus #inklibrarycafe #cafemalaysia #coffee #malaysianfood #foodporn #food #travel #world #recomended #malaysian #igers #puncakalam #ecoworld #ecograndeur #klangvalley #obikemy #malaysiafoodhunter #foodhunter #truecooks #cadanganmakan #chefstalk #food #cuisine #foodgasm #jalanjalancarimakan #malaysia #malaysiancafes #uitmpuncakalam

A post shared by Ink Library Cafe (@inklibrarycafe) on Sep 18, 2017 at 6:59pm PDT

Today is public holiday and the good news is we are open as usual until 10PM . Do come to our cafe to enjoy your public holiday . . . . #whatdrivesyou #youinspireus #inklibrarycafe #cafemalaysia #coffee #malaysianfood #foodporn #food #travel #world #recomended #malaysian #igers #puncakalam #ecoworld #ecograndeur #klangvalley #obikemy #malaysiafoodhunter #foodhunter #truecooks #cadanganmakan #chefstalk #food #cuisine #foodgasm #jalanjalancarimakan #malaysia #malaysiancafes #uitmpuncakalam

A post shared by Ink Library Cafe (@inklibrarycafe) on Sep 21, 2017 at 7:18pm PDT

Ink Library juga merupakan penyewa pertama di kawasan Eco Grandeur City dan baru sahaja dibuka sekitar bulan Julai yang lalu. Sekeliling kawasan Ink Library ini akan jadi kawasan mesra basikal di mana anda boleh mengayuh basikal dan anda juga boleh menyewa oBike jika mahu di sini.

Jika anda berada sekitar Puncak Alam, boleh cuba singgah kafe ini. Pelajar UiTM Puncak Alam dan Puncak Perdana bolehlah bersantai di sini ketika waktu senggang.

Ink Library Café
Masa operasi: Isnin – Khamis: 10am-6pm, Jumaat – Ahad : 10am-10pm
Alamat: EcoWorld Gallery @ Eco Grandeur, Lot 6232, Persiaran Mokhtar Dahari, Eco Grandeur Puncak Alam

From Man United to Bolognese, best served with grated Parmesan. Bon appétit! We are opened 10am -10pm on Sunday now to serve your craving for more good gorge. #spaghetti #bolognese #spaghettibolognese

A post shared by Ink Library Cafe (@inklibrarycafe) on Oct 14, 2017 at 7:18pm PDT

Thank god its friday ! we are open until 10PM today . Pizza ? . . . . . #whatdrivesyou #youinspireus #inklibrarycafe #cafemalaysia #coffee #malaysianfood #foodporn #food #travel #world #recomended #malaysian #igers #puncakalam #ecoworld #ecograndeur #klangvalley #obikemy #malaysiafoodhunter #foodhunter #truecooks #cadanganmakan #chefstalk #food #cuisine #foodgasm #jalanjalancarimakan #malaysia #malaysiancafes #uitmpuncakalam

A post shared by Ink Library Cafe (@inklibrarycafe) on Oct 5, 2017 at 8:30pm PDT

All you need is love, and caramel. #caramelporn #caramellatte #caramellatté #icedcoffee #icedlatte #realcoffee #cafeselangor #cafehopmy

A post shared by Ink Library Cafe (@inklibrarycafe) on Sep 25, 2017 at 7:22am PDT

Spaghetti Aglio Olio served with bird eye chili paste, slice capsicum, green sprout, fresh prawn, parsley oil . . . . #whatdrivesyou #youinspireus #inklibrarycafe #cafemalaysia #coffee #malaysianfood #foodporn #food #travel #world #recomended #malaysian #igers #puncakalam #ecoworld #ecograndeur #klangvalley #obikemy #malaysiafoodhunter #foodhunter #truecooks #cadanganmakan #chefstalk #food #cuisine #foodgasm #jalanjalancarimakan #malaysia #malaysiancafes #uitmpuncakalam . . . 📷 : @joohnlabu

A post shared by Ink Library Cafe (@inklibrarycafe) on Aug 14, 2017 at 10:18pm PDT

Sangkaya Cake by @cakejalantiung . . . . #whatdrivesyou #youinspireus #inklibrarycafe #cafemalaysia #coffee #malaysianfood #foodporn #food #travel #world #recomended #malaysian #igers #puncakalam #ecoworld #ecograndeur #klangvalley #obikemy #malaysiafoodhunter #foodhunter #truecooks #cadanganmakan #chefstalk #food #cuisine #foodgasm #jalanjalancarimakan #malaysia #malaysiancafes #uitmpuncakalam

A post shared by Ink Library Cafe (@inklibrarycafe) on Aug 9, 2017 at 9:53pm PDT


Inktober: Terlalu Fokus Imej Prestij Dan Mewah, Ini 20 Realiti Kongkongan Fasiliti Yang Dihadapi OKU

Baru-baru ini kelihatan satu artwork yang mengetengahkan isu yang dihadapi oleh OKU. Saya tertarik dengan cara penyampaiannya yang mudah tetapi jelas mesejnya.

Gambar lukisan itu memaparkan sebuah bas yang canggih mengeluarkan ramp dari bahagian bawah bas tetapi OKU di tepi jalan itu masih tidak boleh melaluinya kerana terdapat kongkongan fasiliti yang tidak selaras dengan tujuan memudahkan pergerakan OKU berkerusi roda.

Setelah mencari sumber asal dan dikenalpasti, artwork ini merupakan sebahagian dari siri Inktober 2016 yang dihasilkan oleh orang Malaysia. Dia merupakan seorang pensyarah di UTM dalam bidang senibina (architecture).

Azari Mat Yasir berasal dari Sabak Bernam, Selangor telah berkhidmat sejak 2001. Azari kini sedang menamatkan pengajian di peringkat PhD telah menggunakan masa terluang dengan melukiskan isu-isu OKU dalam bentuk yang lebih mudah dihadam oleh orang awam.

Walaupun Azari gemar melukis sejak sekolah, dan pernah bergiat aktif dalam melukis komik sekitar 2000-2005, itu bukanlah sebab utama dia wujudkan siri Inktober ini. Dia mahu para pelajarnya celik dengan isu OKU dalam senibina yang dihasilkan kelak.

“Saya pernah belajar di UK dan menetap di sana lebih 5 tahun, dan pengalaman ini banyak membuka mata saya kerana ramai generasi tua di sana aktif ke sana ke mari walaupun duduk di rumah orang-orang tua.

Ini kerana seluruh persekitaran bandar mereka diubahsuai bagi membolehkan orang-orang tua, OKU, wanita mengandung, kanak-kanak dan sebagainya bebas bergerak tanpa kongkongan fasiliti.

Sekembalinya di Malaysia, saya dapati pembangunan di Malaysia agak tidak sekata. Semuanya terlalu fokus kepada imej prestij dan mewah dan tak banyak yang memberi perhatian kepada yang tidak berupaya,” tulis Azari apabila ditanya berkenaan inspirasi Inktober.

Azari serius mahu mengetengahkan kepentingan fasiliti OKU dalam pembinaan bangunan dan fasiliti di Malaysia. Pada tahun lepas dia telah berjaya mengintegrasikan aspek Universal Design (katanama baru untuk Rekabentuk OKU) ke dalam subjek senireka pelajar tahun 3 Sarjana Muda Sains Senibina.

Selain siri Inktober 2016, dia berharap Universal Design dapat membuka mata pelajar-pelajar senibina agar prihatin terhadap golongan OKU ini. Turut berharap agar satu masa nanti Universal Design menjadi satu subjek dalam Sains Senibina kelak.

Semangat Azari yang tinggi dalam perihal Universal Design ini turut mendapat sokongan dua orang pakar yang sudi berkongsi kepakaran mereka bersama Azari.

“Saya didorong oleh Dr. Naziaty dari Universiti Malaya yang merupakan pakar rujuk dalam Universal Design di Malaysia, dan Dr. Kamarul Ariffin Nor Sadan, seorang doktor dalam bidang rehabilitasi di Hospital Sultan Ismail, Johor.

Saya amat berterima kasih kepada mereka berdua kerana berterusan berkongsi kepakaran di dalam bidang masing-masing,” jelas Azari lagi.

Moga masyarakat yang normal dan sihat tubuh badan memahami situasi yang dihadapi oleh OKU dalam kehidupan seharian mereka.


10 Negara Dengan Kualiti Hidup Terbaik Di Dunia, Malaysia Di Tangga Ke Berapa?

Kualiti hidup sesebuah negara bukan sahaja diukur melalui beberapa aspek penting seperti kemudahan kepada makanan, tempat tinggal, pendidikan, perkhidmatan kesihatan dan pekerjaan. Malah ia juga merangkumi perkara-perkara kecil seperti keselamatan pekerjaan, kestabilan politik, kebebasan individu dan kualiti persekitaran.

Para penyelidik dalam bidang sains sosial juga bersetuju bahawa kualiti hidup seseorang bukanlah bergantung kepada kekayaan harta benda namun ia berhubung kait dengan beberapa faktor lain seperti yang disebutkan di atas.

Dipetik dari laman USNews, unit syarikat komunikasi pemasaran VMLY&R, BAV Group dan Wharton School of the University of Pennsylvania mengeluarkan senarai negara dengan kualiti hidup terbaik pada tahun 2021. Senarai tersebut dikeluarkan setelah meninjau lebih 17,000 warga global dari empat wilayah untuk menilai persepsi daripada 78 negara merentas 76 metrik berbeza.

Negara yang mempunyai kualiti hidup terbaik adalah Kanada yang menduduki tempat pertama. Ini merupakan tahun keenam berturut-turut Kanada berada di tempat teratas. Ia berada di tempat pertama disebabkan pasaran kerja yang baik, politik yang stabil dan kemajuan dalam akses sistem pendidikan awam.

Di tempat kedua pula adalah Denmark, diikuti dengan Sweden, Norway dan Switzerland bagi melengkap lima negara dengan kualiti hidup terbaik. Manakala Australia, Belanda, Finland, Jerman dan New Zealand pula melengkapkan senarai negara dengan 10 kualiti hidup terbaik.

Bagi negara Asia Tenggara pula, Singapura berada di tangga ke-16 dengan mengambil kira keluaran dalam negara kasar per kapita antara yang tertinggi dan kadar pengangguran yang rendah. Manakala Malaysia berada di belakang Singapura di tempat ke-28. Bagi Thailand pula, ia berada di belakang Malaysia pada kedudukan ke-29.

Senarai itu juga menyebut antara negara-negara yang dianggap menyediakan kualiti hidup yang buruk dalam bidang yang berkaitan dengan keselamatan diri dan peluang ekonomi adalah Iraq, Lubnan dan Uzbekistan. Diiikuti oleh El Salvador, Serbia dan Azerbaijan.

Penilaian ini dibuat berdasarkan sembilan kategori yang menyumbang kepada kualiti hidup sesebuah negara iaitu; mampu milik, pasaran pekerjaan yang baik, ekonomi yang stabil, mesra keluarga, kesaksamaan pendapatan, politik yang stabil, selamat, sistem pendidikan awam yang maju dan sistem kesihatan awam yang maju.

Malaysia tersenarai negara kelima paling selamat untuk keselamatan wanita. Untuk bacaan lanjut, klik pautan di bawah.

Malaysia Tersenarai Negara Kelima Paling Selamat Untuk Keselamatan Wanita

‘Lonely Planet’ Senaraikan Perak, Malaysia Di Antara 10 Destinasi Popular 2017

Nasi Lemak Tersenarai Sebagai Makanan Yang Sihat


5 Lagi Lebuh Raya Bakal Laksana Sistem Pembayaran Guna Kad Kredit Dan Debit

Lanjutan daripada pengumuman sebelum ini yang akan melaksanakan sistem pembayaran terbuka untuk beberapa lokasi tol terpilih, kini Menteri Kerja Raya mengumumkan penambahan lima lagi lebuh raya baharu di bawah projek sistem pembayaran terbuka.

Menteri Kerja Raya, Datuk Seri Alexander Nanta Linggi berkata, antara yang terlibat adalah Lebuh Raya Damansara – Puchong (LDP), Lebuh Raya Sistem Penyuraian Trafik Kuala Lumpur Barat (SPRINT), Lebuh Raya Shah Alam (Kesas), Terowong SMART dan Lebuh Raya Kuala Lumpur – Putrajaya (MEX.

Dengan penambahan ini menjadikan keseluruhannya 11 lebuh raya di seluruh negara yang akan melaksanakan sistem pembayaran terbuka itu bagi kemudahan pengguna.

Pelaksanaan sistem pembayaran terbuka dimulakan pada pertengahan September 2023 kelak. Dengan penawaran ini, ia dijangka memberikan fleksibiliti kepada pengguna lebuh raya untuk melakukan pembayaran tol di samping mengatasi masalah tidak mencukupi baki.

Seperti yang dimaklumkan sebelum ini, sistem pembayaran terbuka ini akan dilaksanakan secara berfasa dan akan diperluaskan di semua lebuh raya kelak. Sejak pengumuman ini dibuat, majoriti pengguna menyambut baik dan berharap boleh menggunakannya secepat mungkin.


Inovasi Aplikasi Kewangan Nampak Lekeh Ini Menang Emas Di Korea

Sempena study break ini, saya nak share satu story. Almaklumlah, marking dah habis, carrying marks pun dah tampal luar office dan student pun tak ada yang nak datang untuk consultation (wakaka).

Cerita saya hari ini tajuknya inovasi. Boring? No. Read till the end.

Sila lihat gambar. Ini ialah gambar penyapu lidi di rumah Uwan. Dah biasa kita tengok sebelah mata sejak turun menurun. Tapi dengan sedikit inovasi, voila! Penyapu lidi itu menjadi seperti gambar di bawah ini.

Ditambah pula dengan presentation ala-ala broomstick Harry Potter Nimbus2000. Bukan setakat itu sahaja, design handle boleh dilaras, lidi boleh dikembang dan dikuncup itu telah di-PATENT-kan dan dijual pada harga KW9,000. Penyapu ini dah terjual di Sweden, Finland dan Netherland. Lumayan bukan?

Malangnya, idea inovasi dan pemilik patent itu bukan datang dari anak Malaysia. Ia adalah idea oppa Korea yang suka datang ke pantai Malaysia yang cantik dan aman sambil buka mata sepetnya luas-luas.

Benda yang kita buat tak hairan di rumah, rupanya boleh menjadi komersil di peringkat antarabangsa. Apabila saya tengok penyapu lidi itu, my jaws literally dropped. Malu-malu je oppa tu nak cerita pasal penyapu lidi tu pada saya sebab dia mengaku penyapu itu takkan laku di Malaysia.

Tambah pula idea innovasi itu memang dia cedok dari penyapu lidi Malaysia. Saya cuma mampu senyum and said “No. There is no idea too small. Even the smallest thing can have big impact. My mother would be proud if she saw this”.

Oppa itu offer saya beli penyapu dia pada harga KW6000. Tapi saya tak berani beli dan bawa balik, sebab saya takut Uwan akan sebat saya dengan penyapu itu pula.

Jadi, adakah kita kurang berinovasi? Tidak. Masalah kita adalah, kita terlalu memuja inovasi yang meletup kebabom.

Contohnya mencari black hole yang ke-183, cipta time travel machine, cipta kereta yang tak guna petrol tapi guna air paip, atau cipta vacuum cleaner yang bukan setakat sedut habuk tapi boleh juga memasak roti.

No. Saya bukan anti dengan inovasi sebegitu. By all means, use all of the resources, buatlah. Tapi oleh kerana kita terlalu taksub dengan expectation yang melangit, kita jadi takut dan skeptikal untuk berinovasi.

Takut kena kutuk, “Itu je ke?” “Aikk. Macam ni pun boleh menang Gold?”, “Idea aku lagi bagus dari kau kot”.

The thing is, inovasi penyapu lidi itu adalah bukti perbezaan antara dreamers dan doers. Dreamers will think about fears and let it paralyse them. Doers, on the other hand, find ways to push the limits of their fears.

Sebenarnya, ramai juga yang skeptikal dengan inovasi yang saya dan team buat. Ala setakat buat ratio yang anda semua pernah belajar masa FAR100, FAR150, ACC106 atau AUD390. Kira ratio asset dengan liabiliti, kira ROI, tengok expenses vs revenues.

Selepas itu buat template komen. As time progress, buat interface yang canggih sikit supaya nampak komersil. Maka terciptalah application yang boleh evaluate sama ada organisasi itu stabil atau tidak.

Bagi pula nama konon power ‘Financial Health Check Up: Diagnostic Kit’ walaupun sebenarnya kira ratio base on formula excel saja.

Tapi masa judges datang, kami explain dengan penuh confident ala-ala roh hantu orang putih dah merasuk dalam badan.

Alhamdulillah. Inovasi yang orang cakap, “Tu je?” “Boleh menang ke ni?” telah berjaya secure gold di peringkat international.

Awal tahun hari itu berjaya menang ‘The Best Award’. Kira ratio je! Gambar-gambar ini hanyalah bukti bahawa ‘what if’ could make your life better.

Gambar saya gigit gold medal gaya olympian Mohamad Ridzuan bin Mohamad Puzi gigit olimpik gold tu saja je nak bagi anda terbakar.

Above all, saya bukanlah contoh terbaik. Tapi, jadikan cerita ini sebagai pencetus idea inovasi anda semua. So, (baca ala-ala Optimus rime panggil autobots):

I am optimus prime, I send this message to all young inventors taking refugee among the stars to keep on inventing. For those who dont, today is the day to start working on your idea for the sake of your future.

Nanti saya share lagi cerita berinspirasi yang lain. Akhir kata, saya tutup 2017 with a kebabommm!


Ini Mungkin Inovasi Terbaru Yang Bakal Dibawakan Samsung Galaxy S9

Hampir 6 bulan selepas Samsung Galaxy S8 dilancarkan secara rasmi, kini tiba giliran Samsung Galaxy S9 pula untuk hadir dengan ura-ura sebelum mula dilancarkan pada tahun hadapan.

Dari segi spesifikasi, Galaxy S9 dikatakan menggunakan processor Snapdragon 845 serta dipadankan bersama RAM 6 GB. Penyertaan skrin tanpa bezel antara dijangkakan dan kemungkinan besar model terbaru Samsung bakal hadir dengan rekabentuk yang mirip dengan model sebelumnya.

Salah satu perkara terbaru yang bakal dibawakan Samsung pada kali ini adalah teknologi sensor fingerprint yang terletak dibawah skrin.

Melihat kepada spesifikasi yang dikongsikan, kemungkinan tidak banyak perubahan yang boleh Samsung lakukan memandangkan Samsung Galaxy S8 masih dikira antara smartphone yang terbaik meskipun selepas beberapa bulan dilancarkan. Kemaskini model terbaru ini sekaligus bakal memudahkan pengguna unlock smartphone mereka dengan lebih mudah dan pantas.

Sebelum ini Apple antara syarikat yang dikaitkan dengan ura-ura sensor fingerprint dibawah skrin namun Apple memilih untuk menggunakan teknologi Face ID pada smartphone terbaru mereka iaitu Apple iPhone X.


Inovasi Teknologi Bahan Jadikan Kanvas Sebagai Konkrit Bangunan

Siapa sangka kanvas boleh bertukar menjadi konkrit. Dengan kemajuan inovasi teknologi bahan, dua produk telah tercipta sebagai bangunan segera dan alternatif simen berasaskan kanvas konkrit. Produk ini dikenali sebagai Concrete Canvas Shelters dan Concrete Cloth. Ia dihasilkan oleh 2 jurutera muda semasa di universiti iaitu Will Crawford dan Peter Brewin.

Dengan hanya 2 orang sahaja, Concrete Canvas Shelters ini boleh disiapkan dalam masa kurang dari 40 minit. Selepas ia dibuka dan dikembangkan dengan angin, permukaan luarannya dijirus air. Selepas 24 jam, bangunan tertutup seluas 25 kaki persegi tersergam indah dan bersedia untuk digunakan.

Manakala, Concrete Cloth digunakan dalam menyelesaikan masalah kejuruteraan awam seperti tanah runtuh, membentuk objek, lapisan longkang, tapak helikopter dan sebagainya. Ia berfungsi seperti simen.

LIKE dan FOLLOW Vocket di Facebook serta Instagram


Inovatif Dan Serba Boleh, 7 Ciri Terbaik Yang Ada Pada HUAWEI Mate40 Pro

HUAWEI Mate40 Pro dipenuhi dengan ciri-ciri yang mengagumkan dan berinovasi. Tak kisahlah dari segi fotografi, ciri-ciri untuk bekerja atau fungsi-fungsi tertentu yang anda jangkakan untuk kehidupan moden ini.

HUAWEI Mate40 Pro baru-baru ini dinobatkan sebagai telefon pintar serba boleh 2020. Tapi, bagaimana HUAWEI Mate40 Pro membolehkan anda melangkah lebih jauh dan menjadi pencipta kandungan utama? Mari kami kongsikan.

HUAWEI Mate40 Pro dilengkapi dengan pelbagai ciri menarik. Salah satunya ialah End-to-End Movie Creation (Story Creator). Dengan End-to-End Movie Creation, pembuat filem dapat memiliki ketenangan ketika menyunting filem.

HUAWEI Mate40 Pro hadir dengan keperluan penyuntingan yang lengkap. Ada 5 templat cerita (travel, foodie, relaxed, upbeat dan lain-lain), dari menyenaraikan templat papan cerita, memberi sokongan dalam pelbagai senario penggambaran sehinggalah menyunting video, semuanya semudah A, B, C.

Ultra Vision Selfie Camera pada HUAWEI Mate40 Pro memberikan sudut kamera 100° pada kamera depan dan belakang.

Kini, anda boleh mengambil selfie dari perspektif yang berbeza dan merakam selfie yang menyeronokkan dengan pelbagai ciri video atau melakukan gerakan touch-free untuk memudahkan interaksi pintar.

Ini bermakna, anda dah tak perlu bawa tongkat selfie ke mana sahaja anda pergi untuk merakam vlog. Mudahkan?

Sebagai pembuat filem baru, penting untuk berikan yang terbaik untuk vlog baru anda sebab kamera depan HUAWEI Mate40 Pro kini menyokong ciri menarik seperti video 4K, rakaman pandangan ultra lebar, video pandangan dua depan dan belakang, dan slow-motion velfies. Pengalaman vlog anda mesti hebat.

Dengan ciri Audio Focus pada HUAWEI Mate40 Pro, ia mengurangkan bunyi ambien di video kamera depan dan fokus kepada suara manusia. Apa yang dilakukannya adalah mengurangkan gangguan bunyi di bahagian belakang dan sisi sekeliling.

Dengan Audio Zoom, HUAWEI Mate40 Pro akan menyesuaikan dengan sudut pengambilan gambar. Jadi, anda tak perlu bimbang kerana bunyi takkan terlalu kuat atau tenggelam dengan bunyi sekeliling.

HUAWEI Mate40 Pro juga dilengkapi Best Cinematic Recorder yang merangkumi XD Fusion HDR Video, Sport Anti-Shake Shooting Mode dan AI Tracking Mode. Anda tak perlu lagi risau untuk menghabiskan terlalu banyak masa untuk post-production untuk memastikan video anda sempurna. Kenapa?

Dengan AI Tracking Mode, anda tak perlu menyewa tenaga kerja tambahan untuk membuat rakaman vlog. Apa yang anda perlukan hanya HUAWEI Mate40 Pro, tripod dan voila. Pergerakan anda dikesan tanpa halangan.

Ini bermaksud video anda juga akan stabil kerana kamera belakang dilengkapi dengan keupayaan untuk menstabilkan video, mempunyai lampu latar yang baik dan akan memastikan setiap perkara tidak hilang fokus.

Bila nak keluar dan merakam vlog, mesti anda perlu pastikan bateri yang mencukupi untuk bertahan sepanjang penggambaran. Cara yang terbaik semestinya dengan 66W HUAWEI Wired SuperCharge!

Dengan 66W HUAWEI Wired SuperCharge, waktu rehat yang singkat pun sempat untuk mengecas telefon anda. Sekarang, anda boleh rekod vlog selama yang anda mahu tanpa perlu risau akan berlaku kerosakan bateri. Mudahkan?

Ciri Multi-Screen Collaboration menawarkan cara baru bagi pengguna memindahkan fail dengan lancar dan membuka 3 aplikasi di desktop secara serentak di HUAWEI MateBook.

Jadi, anda boleh edit hingga 3 video sekaligus! Dan jika komputer riba anda kehabisan bateri, anda boleh menggunakan Smart Multi-Window pada HUAWEI Mate40 Pro.

HUAWEI Mobile Services (HMS) telah meningkat pesat sejak tahun lalu. Ia membantu meningkatkan kehidupan pengguna dengan aplikasi pintar. Apa saja yang Google ada, HUAWEI pun ada. Dalam beberapa kes, HUAWEI mampu melakukan lebih baik dengan menawarkan pengalaman dan ganjaran yang lebih hebat kepada pengguna.

HUAWEI juga melancarkan perkhidmatan pembayaran mudah alih baru, HUAWEI Pay. Pengguna kini boleh melakukan transaksi yang selamat dan terjamin dengan satu tap pada telefon pintar HUAWEI. Anda hanya perlu hubungkan dengan kad kredit ICBC UnionPay. Kad debit dari bank utama, kad prabayar dan e-wallet pula akan tersedia di HUAWEI Pay tak lama lagi.

Selain HUAWEI AppGallery dan HUAWEI Pay, terdapat juga aplikasi baru seperti Petal Maps dan HUAWEI Docs. Bagi pengguna HUAWEI Mate40 Pro, anda berpeluang untuk mendapat penstoran percuma sebanyak 50GB HUAWEI Mobile Cloud Storage selama 12 bulan, 3 bulan akses VIP HUAWEI Video, baucar RM40 untuk HUAWEI Books dan banyak lagi.

HUAWEI Mate40 Pro, telefon pintar serba boleh 2020 berharga RM4,299 dengan FREEBIES bernilai sehingga RM3,300 termasuk HUAWEI Sound X bernilai RM1,299 (terhad kepada 1000 unit saja, siapa cepat dia dapat) boleh didapati secara rasmi pada 12.12 di laman web rasmi HUAWEI, HUAWEI Experience Stores (HES) dan kedai telekomunikasi terpilih!

Selain HUAWEI Mate40 Pro, HUAWEI juga mempunyai rangkaian produk luar biasa antaranya HUAWEI Y7a, HUAWEI x Gentle Monster Eyewear II, HUAWEI Freebuds Pro, HUAWEI WATCH GT2 Pro, HUAWEI MateBook 14 and HUAWEI MatePad T10s. Anda boleh lihat sendiri di HUAWEI Store untuk info lanjut mengenai produk ini.

HUAWEI juga sedang mengadakan kempen Better Together tahunannya. Mulai sekarang hingga 3 Januari 2021, pelanggan HUAWEI bertuah berpeluang memenangi hadiah bernilai sehingga RM300,000, di mana seorang pemenang bertuah akan membawa pulang Proton X50 yang baru!

Dan anda tahu tak, HUAWEI Y7a ialah satu-satunya telefon pintar di Malaysia yang menyokong 22.5W SuperCharge dan berharga RM799 saja? Murahnya! Jom tengok 7 sebab kenapa HUAWEI Y7A ialah telefon pintar paling berbaloi.

Semuanya nampak sempurnakan? Jom dapatkan HUAWEI Mate40 Pro dan rangkaian produk HUAWEI lain yang di laman web rasmi HUAWEI, HUAWEI Experience Stores (HES) dan kedai telekomunikasi terpilih!


Insafnya Seorang Gengster, Lelaki Ini Kongsi Pengalaman Jadi Ahli Kongsi Gelap Sebelum Memeluk Islam

Che Yin Wei atau nama Islamnya Abdul Rahman Abdullah mungkin kelihatan seperti orang biasa yang menjalani kehidupan lebih baik selepas memeluk agama Islam, tetapi di sebalik wajah tenang tersebut, ada seribu kisah menarik dari individu yang berumur 31 tahun ini.

Disebalik namanya, ada kisah gelap yang dia cuba mahu lupakan. Disebalik baju lengan panjang berwarna ungu, ada kesan titik-titik hitam yang bahawasanya dia juga pernah bergelumang dengan dosa.

Dia yang kini berusia 31 tahun dan dilahirkan di Alor Setar, Kedah pernah menyertai aktiviti kongsi gelap seawal umur 18 tahun. Sejak itu, Abdul Rahman pernah dipenjarakan sebanyak tiga kali disebabkan jenayah yang dia lakukan.

Asalnya, dia adalah seorang gengster yang pernah menjual dadah, ectacy, kaki kelab malam dan hidup yang bergelumang dengan dosa. Namun pada 2013, dia memilih jalan lain yang membawanya pulang. Dia telah mengambil keputusan untuk berubah dan meninggalkan segala aktiviti jahat yang dilakukan sebelum ini.

Tidak dinafikan bahawa hidayah Allah itu luas, pada tahun 2018, dia memilih untuk memeluk Islam. Abdul Rahman Abdullah kini sedang dalam perjalanan untuk lebih mengenal jalan kebaikan dan meninggalkan segala larangan.

Ketika bercerita kepada pengacara Malaysia Hari Ini, bagaimana permulaan Abdul Rahman kembali kepada fitrah. Dia menjawab bahawa faktor perjalanannya mengenali Islam adalah disebabkan pergaulan dengan rakan-rakan penjara yang kebanyakannya Melayu Islam.

Ikuti kisah perjalanan Abdul Rahman dengan menonton klip Malaysia Hari Ini, daripada seorang gengster yang hidupnya bergelumang dengan dosa kepada seseorang yang akhirnya mengenali jalan kebaikan dan meninggalkan segala larangan.

Untuk bacaan lanjut, klik pautan di bawah.

Lelaki Dipercayai Rakyat Malaysia Hina Raja Dan Islam Dalam Video Dirakam Di Luar Negara

Perbezaan Agama Bukan Halangan, Darshini Cemerlang Tasawwur Islam Setiap Kali Peperiksaan

Pernah Didakwa Atas Cubaan Rogol, YouTuber Korea Mengaku Guna Islam Untuk Raih Populariti


Insan Cekal Di Sebalik Kejayaan 99Speedmart Yang Saya Kagumi

Mr Lee jutawan 99Speedmart adalah orang kurang upaya (OKU), belajar setakat darjah 6 dan langsung tidak tahu bertutur bahasa Inggeris.

Kita mungkin sudah biasa melihat rangkaian mini market 99Speedmart yang papan tandanya berwarna hijau gelap dan oren itu.

Ramai mungkin tidak tahu siapakah pemilik rangkaian mini market itu. Untuk rekod, ia adalah milik seorang lelaki kurang upaya (OKU) bernama Lee Thiam Wah

Beliau memiliki lebih 200 buah cawangan 99Speedmart di seluruh Malaysia (2011).

Lee berkerusi roda semenjak kecil. Sewaktu bayi, Lee lumpuh disebabkan polio dan hilang fungsi kakinya. Bapanya seorang buruh pembinaan dan ibunya seorang penjaja, mereka bekerja keras untuk menyara 11 anak.

Mereka cuma mampu menyediakan pendidikan peringkat sekolah rendah kepada Lee.

Untuk menghilangkan rasa sunyi, Lee belajar sendiri dengan membaca buku yang dipinjam dari jiran, dan menjual makanan ringan serta snek ditepi jalan.

“Saya perlu menolong diri sendiri. Tiada siapa yang hendak menggaji saya yang mempunyai fizikal yang terhad ini.”

Lee memiliki simpanan RM5,000 ketika 23 tahun, cukup untuk memulakan kedai runcit. Dari situ beliau mula belajar tentang perniagaan runcit.

Lee menceritakan, ‘saya belajar apa pelanggan mahu, saya kenal siapa pembekal dan harga mereka. Dan saya kaji pesaing saya dengan cermat’.

Beliau telah berjaya menubuhkan 8 pasar mini di sekitar bandar Klang, Selangor pada hujung tahun 1990an walaupun kegawatan ekonomi berlaku pada masa itu.

Kejayaan ini adalah sumber keyakinan kepada Lee dalam perkembangan perniagaan kedai serbaneka yang mempunyai potensi tinggi.

Pada Ogos 1992, pasar raya 99 yang pertama telah dibuka.

Baca: Apa Yang Saya Belajar Daripada Sekeping ‘Roti Bodoh’ Sewaktu Di Krabi, Thailand

Sejak tahun 1995, 7 buah lagi pasar raya yang menggunakan sistem kawalan stok dan inventori yang terkini telah dibuka di beberapa kawasan di Klang.

Perniagaan kesemua pasar raya ini berkembang dengan kadar 8 peratus setahun.

Pada masa perniagaannya berkembang, beliau telah memperoleh banyak pengetahuan dan pengalaman dalam bidang perniagaan barangan serbaneka.

Beliau mempunyai kepekaan yang tinggi terhadap setiap perkara yang melibatkan perniagaan ini seperti layanan pelanggan, pemilihan tempat perniagaan, kebersihan tempat perniagaan, pentadbiran perniagaan, penjualan dan promosi.

Ini menghasilkan rangkaian pasaraya berjenama tinggi yang dikenali oleh penduduk Klang.

Daripada pengalaman dan kejayaan Lee dalam perniagaan ini, beliau telah mengilhamkan satu konsep kedai serbaneka moden yang mempunyai segala kemudahan dan keperluan yang boleh dijalankan dengan satu kedai.

Justeru, 99 Speed Mart Sdn. Bhd. telah ditubuhkan untuk mengadakan francais kedai-kedai serbaneka di seluruh Malaysia. 9 kedai-kedai serbaneka 99 Speed Mart Sdn. Bhd. telah wujud di sekitar Lembah Klang.

Konsep kedai serbaneka 99 Speedmart telah direka untuk menawarkan kepada pengguna cara membeli-belah dengan mudah, cepat dan selesa tanpa kesesakan orang ramai yang biasanya dapat dilihat di pasar raya atau pasar raya besar.

Ia juga menyediakan pelbagai jenis barangan dengan nilai yang terbaik untuk pengguna.

Slogan kedai serbaneka 99 Speedmart “Begitu Cepat, Begitu Mudah” meliputi idea dan konsep kedai serbaneka 99 Speedmart iaitu cepat dan mudah.

Ini kerana pengguna boleh mendapatkan barangan yang diperlukan dengan cepat serta mudah dari segi masa, wang dan penginapan.

Bagi menguatkan ‘ikatan’ dengan pembekal, Lee akan menjelaskan bayaran dengan hanya beberapa minit sahaja dengan mereka setiap kali beliau memperoleh barangan yang dipesan.

Cara ini menyebabkan pembekal percaya kepada kejujuran Lee.

Di kala ramai OKU yang bergantung sepenuhnya pada bantuan kerajaan, Lee memecahkan tradisi ini.

Beliau pada awalnya terpaksa meminta bantuan adik-beradiknya untuk menyusun barangan yang berat. Keadaan beliau berkerusi roda tentunya menyebabkan pergerakannya terhad.

“Sudah tentu saya kena bekerja lebih kuat dari orang lain. Saya tidak boleh berbahasa Inggeris, berkerusi roda dan sekolah setakat darjah enam.

Tapi bila berkerja keras, secara automatik boleh menambahkan rasa keyakinan diri dan ilmu pengertahuan,” kata Lee.

Beliau juga tidak menggunakan kecacatan dirinya bagi meminta diskaun dari pembekal. Tiada keistimewaan khas, cuma bisnes dan berurusan seperti orang lain.

Baca lagi: Bagaimana Gadis Flat Sentul Jana 1.5 Juta Pada Usia 26 Tahun Melalui Bisnes Katering


Insan Hebat Di Sebalik Gula-Gula Hacks Dan Jus Sunquick

Kalau aku sebut nama Datuk Seri Barkath Ali Hj Abu Backer mungkin tak ramai yang kenal. Tetapi kalau aku sebut gula-gula Hacks dengan jus Sunquick kalau tak tahu juga sajalahkan.

Kalau korang nak tahu, inilah pemilik Kumpulan Barkath, syarikat yang menghasilkan gula-gula Hacks dan jus Sunquick di Malaysia sejak sekian lama.

Asalnya bapa Barkath, arwah Haji Abu Backer buka kedai runcit kecil Barkath Stores di Pulau Pinang. Pada era 50’an, gula-gula Hacks yang diimport dari England mendapat sambutan yang cukup hebat di sini.

Lalu arwah Haji Abu Backer menghubungi syarikat itu di England dan menyakinkan mereka yang beliau mampu menjadi ejen tunggal gula-gula itu.

Disebabkan kesungguhan beliau, pembuat Hacks, White Hudson Pte Ltd bersetuju dan melantik arwah sebagai ejen tunggal Hacks untuk Malaya dan Singapura.

Dalam tahun 1965, akibat kelewatan proses menghantar gula-gula Hacks dan juga akibat cukai yang tinggi dan persaingan harga, Haji Abu Backer telah meminta White Hudson Pte Ltd, supaya berkongsi niaga dengan Barkath Stores untuk menghasilkan gula-gula Hacks di Malaysia.

Lalu arwah menghantar anak lelakinya itu iaitu Datuk Seri Barkath ke England semata-mata untuk mempelajari teknik-teknik penghasilan dan pemasaran Hacks.

Setahun kemudian, beliau telah kembali ke Malaysia dan dengan jayanya melancarkan syarikat Hacks Malaysia Sdn Bhd.

Dalam masa yang masa, Barkath Stores telah menjadi pengedar untuk minuman oren Sunquick yang dibuat oleh syarikat Denmark, Co-Ro Food A/S dan telah berjaya memasarkannya ke lebih daripada 80 negara di seluruh dunia.

Sekarang ini Sunquick pun mereka dah hasilkan sendiri! Memang hebat dan lain macam Kumpulan Barkath ini.

Baca lagi: 17 Perkara Yang Usahawan Boleh Pelajari Daripada Pemilik Jakel


Inilah Insan Penting Di Sebalik Upacara Gemilang Pembukaan Sukan SEA Kuala Lumpur 2017

Rata-rata yang menonton acara pembukaan SEA Games kali ke-29 – Kuala Lumpur 2017 yang diadakan di Stadium Bukit Jalil pada sabtu lalu begitu teruja dengan apa yang dipersembahkan dari awal sehingga akhir acara. Kombinasi teknologi dan naratif cerita yang dipersembahkan begitu memukau.

Siapa sangka, pengarah filem Puteri Gunung Ledang (2004), Hoore! Hoore! (2012) dan You Mean The World To Me (2017), Saw Teong Hin adalah orang penting disebalik kejayaan persembahan pembukaan SEA Games – Kuala Lumpur 2017.

Beliau adalah pengarah kreatif untuk acara Pembukaan dan Penutupan SEA Games dan Para Games pada tahun ini.

Apabila ditanya bagaimana beliau boleh melibatkan diri dalam upacara pembukaan yang epik ini, jawapannya mudah. Memories Entertainment, sebuah syarikat pengurusan acara yang diberi tanggungjawab untuk mengedalikan acara pembukaan SEA Games 2017 menjemput beliau menyertai mereka untuk menjayakan persembahan ini sejak tahun lepas.

“Saya datang dengan konsep untuk persembahan ini. Kami bentangkan dan kami telah dianugerahkan tugas ini.”

Dari karya-karya yang pernah dihasilkan oleh Saw Teong Hin, kita mengenali beliau sebagai seorang pengarah filem yang mempunyai cita rasa yang tinggi. Naratif yang diangkat dalam setiap filem-filem beliau adalah naratif yang berkualiti.

Adakah mudah atau sukar sebagai seorang pengarah filem untuk menjadi seorang pengarah kreatif bagi menyiapkan persembahan yang besar seperti pembukaan SEA Games ini?

“Nampaknya kerjaya saya dalam filem dan teater telah menyiapkan saya untuk persembahan ini. Walaupun terdapat variasi dalam pendekatan ini, dan juga pada skala yang lebih besar, tetapi pemikiran dan proses tetap serupa seperti yang saya lakukan sebagai pengarah filem.”

Bagi beliau, cabaran untuk mengarah sebuah persembahan pembukaan yang memukau adalah untuk mengatur dan menvisualkan idea. “Kreatif, walaupun penting, ia hanyalah satu aspek dari acara tersebut.”

“Terdapat prosedur protokol dan persetujuan bersama untuk dipertimbangkan. Cabarannya adalah untuk menjadikan keseluruhan acara itu menjadi teratur dan visual.”

Empat tema telah diangkat pada malam pembukaan baru-baru ini. Kita serumpun, provenance, similarities in diversity dan together we are stronger. Tema-tema yang mempersembahkan keunikan Malaysia dengan begitu kreatif dan epik sekali.

Kata Saw Teong Hin “Ini adalah Malaysia dan bagi kita untuk mengenali dan menghayati persamaan dan keindahan kita semua.”

Tambah beliau lagi, untuk sesebuah upacara pembukaan, teknologi bukan sahaja untuk kepentingan teknologi, tetapi digunakan untuk melayani naratif itu. Ini menuntut teknologi dan penghibur untuk berinteraksi dan memperkenalkan satu lagi tahap kerumitan.

Dalam apa-apa acara yang besar seperti SEA Games ini, mempunyai pasukan yang lengkap untuk menguruskan kelengkapan logistik menjadi perkara yang sangat penting. Cabaran terbesar yang lainnya adalah keperluan logistik. Memories Entertainment berjaya mengumpulkan beribu orang dalam satu pasukan untuk menjayakan persembahan pada malam itu.

Saw Teong Hin berkongsi momen beliau menjadi pengarah kreatif untuk persembahan pembukaan ini dan bekerjasama dengan ramai orang untuk menjayakannya. Kerja ini adalah kerja bersama dan mempamerkan semangat perpaduan Malaysia.

“Seolah-olah menggema tema perpaduan. Apa yang paling menyentuh saya adalah bagaimana semua orang yang terlibat dalam projek ini, tanpa mengira kaum, bukan sahaja berkumpul, tetapi telah melakukan lebih banyak lagi, untuk melakukan yang terbaik yang mereka boleh bagi.”

“Kepada seluruh pasukan dari Kementerian, bahagian pengurusan, pihak produksi dan penghibur serta sukarelawan, terima kasih yang besar dari lubuk hati saya yang paling dalam!”


Insentif Kurang Menarik Jadi Sebab Pemandu Grab Tidak Berminat Ambil Penumpang Waktu Puncak

Kesesakan lalu-lintas telah menjadi salah satu isu yang hangat diperkatakan oleh rakyat Malaysia pada ketika ini. Kesan daripada masalah itu telah menyebabkan ramai pengguna perkhidmatan e-hailing menyatakan mereka berasa terbeban dengan caj dikenakan meningkat.

Terbaharu, dalam satu laporan The Malaysian Insight (TMI), Presiden Grab Drivers Malaysia Association (GDMA), Arif Asyraf Ali mendedahkan walaupun pemandu boleh mendapat tambang yang lebih tinggi pada waktu puncak, segelintir pemandu Grab mematikan aplikasi e-hailing kerana insentif tidak lagi menarik dan berbaloi buat mereka.

Ini menyebabkan kira-kira 30% hingga 40% daripada mereka mematikan aplikasi, menyebabkan ramai pengguna terkandas ekoran kekurang pemandu pada waktu puncak. Jumlah tersebut menurun kira-kira daripada 70,000-80,000 menjadi 50,000-60,000 pemandu.

“Oleh kerana pemandu kurang, pemandu yang aktif perlu memandu lebih jauh untuk mengambil penumpang, menggunakan lebih banyak minyak dan terperangkap dalam lalu lintas,” kata Arif kepada TMI.

Menurut sebahagian pengguna, mereka mendakwa bahawa harga boleh melonjak naik sehingga mencecah 400% untuk menuju ke sebahagian lokasi.

Dalam pada itu, sebelum ini Datuk Seri Dr Wee Ka Siong menyatakan lesen pengendali e-hailing boleh dibatalkan atau digantung jika mereka melanggar jumlah surcaj yang dibenarkan yang ditetapkan pada 200% daripada tambang asas.

Semoga semua pihak bertanggungjawab dapat segera menyelesaikan masalah yang membelenggu pengguna jalan raya dan pengguna perkhidmatan awam yang terpaksa mengambil masa yang sangat lama untuk pergi dan pulang dari satu-satu destinasi.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lebih lanjut kekecewaan yang dizahirkan oleh Menteri Pengangkutan, Datuk Seri Dr Wee Ka Siong kepada pengendali e-hailing.

‘Jangan Tekan Kerajaan’ – Menteri Pengangkutan Kecewa Permintaan Pengendali e-Hailing

Golongan T20 Paling Kerap Guna ‘Nombor Plat Haram’ Dan Cermin Gelap


Insentif #MalaysiaKerja Diperkenalkan Tawar Peluang Pekerjaan Untuk Rakyat Malaysia

Dalam pembentangan Belanjawan 2020 di Dewan Rakyat yang baru sahaja dibentangkan, Kerajaan merancang akan melancarkan inisiatif #MalaysiaKerja.

Insentif ini bertujuan untuk mewujudkan lebih banyak peluang pekerjaan untuk belia dan wanita serta mengurangkan kebergantungan kepada pekerja asing. Bagi insentif ini, ia akan tertumpu kepada 4 program iaitu #GraduanKerja, #WanitaKerja, #WatanKerja dan #PerantisKerja.

Apa yang menarik untuk #GraduanKerja adalah graduan yang menerima kerja selepas menganggur melebihi 12 bulan akan menerima insentif gaji sebanyak RM500 sebulan selama setahun sebagai tambahan gaji yang diterima. Manakala, majikan akan menerima insentif pengambila pekerja sebanyak RM300 sebulan dalam tempoh yang sama.

Bagi #WanitaKerja pula untuk wanita berusia di antara 30 hingga 50 tahun yang telah berhenti bekerja selama setahun atau lebih. Insentif gaji selama dua tahun sebanyak RM500 sebulan akan diberikan, manakala majikan pula akan diberi insentif pengambilan pekerja sebanyak RM300 sebulan bagi tempoh yang sama.

Selain itu, #WatanKerja adalah program dimana jika warganegara bekerja menggantikan pekerja asing berkemahiran rendah diberikan insentif gaji selama dua tahun sebanyak RM350 atau RM500 sebulan mengikut sektor. Manakala, majikan pula akan menerima insentif pengambilan sebanyak RM250 sebulan dalam tempoh yang sama.

Akhir sekali, #PerantisKerja adalah satu program insentif Program Pendidikan dan Latihan Teknikal dan Vokasional  (TVET) dimana akan memberikan elaun tambahan sebanyak RM100 sebulan untuk pelajar dalam kursus TVET bertujuan menggalakkan lebih ramai belia menyertai kursus TVET.

Inisiatif tersebut akan disediakan oleh kerajaan dan diuruskan oleh Kumpulan Wang Simpanan Pekerja (KWSP). Insentif gaji tersebut akan dikreditkan ke dalam akaun KWSP kecuali bagi program #PerantisKerja.

Rakyat Malaysia 18 tahun ke atas juga bakal mendapat RM30 dalam e-wallet. Klik pautan di bawah untuk ketahui lebih lanjut.

Rakyat Malaysia 18 Tahun Ke Atas Bakal Dikreditkan RM30 Dalam ‘E-Wallet’

75 Juta Pekerjaan Bakal Hilang Menjelang 2022


5 Lagi Tips Bagaimana Kos Travel Saya Dibayar Oleh Orang Lain – Bahagian 2

Seperti yang dijanjikan, kami ingin berkongsi lagi tentang bagaimana ingin memastikan perbelanjaan Travel anda dibayar oleh pihak lain. Untuk bahagian kedua ini, anda perlu memiliki skill asas mengambil FOTOGRAFI dan VIDEOGRAFI.

Baca Bagaimana Kos Travel Saya Dibayar Orang Lain – Bahagian 1

Jika ada yang beranggapan mereka harus memiliki camera DSLR barulah perkara ini tercapai, mereka SILAP.

Kecanggihan kamera pada telefon pintar pada masa kini sangat berbeza. Anda hanya perlu tahu, apa GAMBAR yang anda ingin ambil.

Gambar turut menggambarkan kebudayaan sesuatu tempat.

Photo shoot peragaan pakaian juga boleh menjana pendapatan ketika travel.

Kami akan berkongsi beberapa tips RAHSIA di sini.

1. Sekiranya anda memang mahir mengambil foto, cuba hubungi;

(a) Label pakaian dan beritahu anda akan TRAVEL ke tempat tertentu dan menawarkan untuk mengambil foto produk mereka.

(b) Anda boleh menghubungi, penjual produk kecantikan, barangan OUTDOOR, pewangi, dan pelbagai lagi produk dengan menawarkan fotografi atau videografi di mana anda akan bercuti.

2. Cuba STOK FOTO. Dengan memilih subjek tertentu seperti, kanak-kanak bermain, sedih, miskin atau apa sahaja topik terperinci. Ambil foto dan kumpul.

Apabila anda pulang kongsikan sedikit gambar (beserta watertmark) dan sertai kumpulan fotografi. Pengasas kami pernah mengalami masalah mendapatkan foto sesuai ketika menyediakan kertas kerja. Foto tentang MALAYSIA sangatlah terhad lagi pada masa kini.

3. VIDEOGRAFI berdurasi pendek gaya pengiklanan dengan tempoh 30saat sangat berguna kepada peniaga produk OUTDOOR serta label pakaian.

Cuba tawarkan khidmat ini. Kami percaya ia akan membantu membayar sebahagian kos TRAVEL anda. Cuba ambil video dan edit terlebih dahulu konsep video anda sebagai contoh untuk dikongsi dengan bakal prospek.

4. Memiliki rakan TRAVEL pelbagai bangsa turut membantu menghasilkan FOTO atau VIDEO yang kelihatan global. Ini akan menambah lagi nilai pada hasil kerja anda.

Semakin banyak yang anda dapat tawarkan kepada pelanggan, semakin tinggi harga hasil kerja anda.

Bayangkan jika kopi buatan kampung di fotokan dengan gaya dan effect fotografi sambil diminum oleh orang arab berlatar belakangkan padang pasir.

Apabila pelanggan anda berkongsi gambar itu di laman sosial dengan kapsyi, kopi kami telah tiba di Tanah Arab. Apa pandangan pembeli client anda? Faham apa yang kami cuba sampaikan.

5. Bertanya dan buat research awal, FOTO atau VIDEO apa yang diperlukan pasaran. Rajin-rajin menelaah, membaca dan menambah ‘skill’ fotografi dan videografi anda.

Fotografi pernigaan pakaian membantu Travel Berbayar tercapai.

Gambar sebelum proses editing yang diambil hanya menggunakan telefon pintar juga boleh dijual.

Untuk pengetahuan anda, di MALAYSIA terdapat ramai traveller yang travel dengan cara ini.

Apa yang boleh kami kongsikan, cara ini memakan masa. Ianya tidak terus menghasilkan anda pendapatan setinggi gunung dalam sekelip mata.

Namun begitu, ia membantu anda sedikit demi sedikit mencapai proses Travel Berbayar sepenuhnya jika dilakukan berterusan.

Baca lagi: 20 Cara Buat Duit Bagi Yang Suka Travel


Inside Scoop Cawangan Mid Valley Bakal Tawarkan Aiskrim Percuma

Inside Scoop akan menawarkan aiskrim percuma kepada anda diluar sana. Ini berita baik buat anda yang gemar makan aiskrim dari Inside Scoop ini.

Tidak dinafikan aiskrim jenama Inside Scoop ini menjadi perhatian berikutan aiskrim berperisa gula-gula White Rabbit diperkenalkan sebelum ini. Anda boleh dapatkan aiskrim percuma ini di Pusat Pameran Mid Valley pada 26 – 28 April 2019.

Bagi anda yang ingin dapatkan aiskrim percuma ini, anda hanya perlu menunjukkan post dari Mah Sing Group ini kepada kakitangan Mah Sing Group yang bertugas ketika itu. Jangan lupa untuk dapatkan aiskrim percuma anda.

Baca lagi: Inside Scoop Perkenalkan Aiskrim Gula-Gula White Rabbit


Inside Scoop Perkenalkan Aiskrim Gula-Gula White Rabbit

Nampaknya kini anda akan dapat menikmati rasa gula-gula White Rabbit yang menjadi kegemaran ramai suatu ketika dahulu dalam bentuk aiskrim. Kedai aiskrim Inside Scoop telah mengumumkan akan tampil dengan aiskrim perisa gula-gula White Rabbit tersebut.

Pastinya anda tidak sabar untuk merasai sendiri rasa aiskrim gula-gula White Rabbit ini. Untuk pengetahuan anda, aiskrim edisi terhad ini akan mula dijual pada 28 Februari di semua cawangan Inside Scoop sekitar Lembah Klang.

📣 Yes, it's official guys! 🔔 We are churning and launching our own 🇲🇾 Malaysian made White Rabbit🐰🐰🐰 ice cream this coming 28 Feb (Thu) at 8pm at all Inside Scoop outlets nationwide (except Kuantan – Monday 4 March) While stocks last! Find your nearest outlet at our link in bio! #whiterabbiticecream #childhoodcandy #nostalgia #whiterabbit #dreamcometrue #myinsidescoop #insidescoopkl #icecreamkl #myicecream

A post shared by  Inside Scoop (@myinsidescoop) on Feb 25, 2019 at 10:40pm PST

Harga bagi aiskrim tersebut adalah RM8.30 per scoop. Akan tetapi, adalah diingatkan bahawa aiskrim ini akan mula dijual di semua outlet Inside Scoop di sekitar Lembah Klang dan hanya terhad sebanyak 100 aiskrim sahaja untuk setiap kedai. Walau bagaimanapun, di outlet Inside Scoop di Kuantan hanya akan mula dijual pada 4 Mac ini.


Inside Scoop Tawar Aiskrim Berharga RM3 Bermula 21 November 2019

Bertuah sebenarnya duduk di Malaysia. Boleh dikatakan terdapat banyak promosi yang berlaku di Malaysia bersempena dengan pelbagai sambutan seperti Hari Kemerdekaan, Hari Malaysia dan sebagainya.

Pasti perkhabaran ini akan membuatkan anda yang gemar makan aiskrim senyum sampai ke telinga. Sempena dengan ulang tahun ke-6 Inside Scoop, anda boleh mendapatkan aiskrimnya pada harga RM3 sahaja.

Know what's better than 11.11 sales tomorrow? 😀 RM3 ice cream from 21 Nov – 1 Dec 2019! 🍦🎉 It's getting close you guys! Our most anticipated ice cream event of the year, there's no better way to celebrate our 6th birthday than this! 🔔🎉🙆🏻♀🍦😍🎁 . The only dates worth saving tbh. 👇👇 . 21 Nov (Thu) – Damansara Jaya & Puchong 22 Nov (Fri) – Queensbay Mall & Sri Petaling 23 Nov (Sat) – B.I.G. The LINC & De Garden, Ipoh 24 Nov (Sun) – IOI City Mall & Taman Segar 25 Nov (Mon) –Bangsar & Kota Kemuning 26 Nov (Tue) – USJ Taipan & Suria KLCC 27 Nov (Wed) – The Gardens Mall & 1 Utama 28 Nov (Thu) – Mahkota Cheras 29 Nov (Fri) – B.I.G. Publika & Melaka 30 Nov (Sat) – MyTown & East Coast Mall 1 Dec (Sun) – Sunway Pyramid & B.I.G. IPC See you real soon, folks! 😍 #myinsidescoop #ihavetheinsidescoop #6thAnniversary #rm3icecream

A post shared by  Inside Scoop Ice Cream (@myinsidescoop) on Nov 10, 2019 at 3:52am PST

Untuk pengetahuan anda, tawaran istimewa ini akan berlangsung mulai 21 November 2019 hingga 1 Disember 2019 ini di cawangan terpilih sahaja. Adalah diingatkan bahawa anda boleh menebus promosi ini pada jam 7 malam dan keatas.

Di bawah ini kami senaraikan tarikh dan cawangan yang anda boleh serbu dapatkan tawaran promosi ini:

21 Nov (Khamis) – Damansara Jaya dan Puchong
22 Nov (Jumaat) – Queensbay Mall dan Sri Petaling
23 Nov (Sabtu) – B.I.G. The LINC dan De Garden, Ipoh
24 Nov (Ahad) – IOI City Mall dan Taman Segar
25 Nov (Isnin) –Bangsar dan Kota Kemuning
26 Nov (Selasa) – USJ Taipan dan Suria KLCC
27 Nov (Rabu) – The Gardens Mall dan 1 Utama
28 Nov (Khamis) – Mahkota Cheras
29 Nov (Jumaat) – B.I.G. Publika dan Melaka
30 Nov (Sabtu) – MyTown dan East Coast Mall
1 Dec (Ahad) – Sunway Pyramid dan B.I.G. IPC

Rugi jika anda lepaskan peluang ini kerana peluang seperti ini tidak datang selalu. Jangan lupa cuba perisa teh tarik kerana bagi kami perisa itu juga antara kegemaran kami.

Ingin tahu perisa aiskrim apa yang sedap di Inside Scoop? Kami pernah mencubanya, klik pautan di bawah untuk ketahui lebih lanjut.

VLOCKET: Makan Ais Krim Sampai Kenyang Di Inside Scoop

Buffet Aiskrim Inside Scoop Kembali Sempena Ramadan

Inside Scoop Perkenalkan Aiskrim Gula-Gula White Rabbit


Insiden Axia Kena Langgar Kereta Api Cetus Perdebatan Ramai

Kejadian kereta api melanggar kereta di dalam negara ini agak terpencil jika hendak di bandingkan dengan negara-negara luar.

Bagaimanapun, baru-baru ini sebuah Perodua Axia dirakam dilanggar oleh kereta api setelah pemandunya cuba melintasi landasan walaupun terdapat kereta api sedang bergerak perlahan pada waktu itu.

Di awal rakaman video tersebut terdapat Axia terbabit bersama-sama sebuah 4×4 dan motosikal sedang menunggu lampu isyarat merah. Setelah ia bertukar menjadi warna hijau, kereta itu segera memecut untuk melintasi landasan tersebut.

Semasa Axia itu memecut, terdapat seorang pengawal sudah pun berdiri di bahagian kiri jalan untuk meminta semua pengguna jalan raya memperlahankan kenderaan bagi memberikan laluan kepada kereta api itu terlebih dahulu.

Bagaimanapun, Axia tersebut kelihatan seperti enggan mengendahkannya, lalu pengawal terbabit segera menghampiri kereta tersebut untuk memberhentikan Axia itu.

Namun, oleh kerana kereta terbabit terlalu hampir dengan landasan, bahagian kanan kereta api itu telah ‘tersangkut’ pada bahagian hadapan Axia dan menyeretnya perlahan-lahan sehingga ke bahu jalan.

Pemandu Axia itu segera mengundurkan kereta bagi mengelakkan kerosakan yang lebih teruk pada kenderaannya. Rata-rata orang ramai yang menonton video tersebut berasa sedikit geli hati melihat kejadian itu kerana ianya agak ‘rare’ untuk lihat ianya berlaku di Malaysia.

Netizen juga menyatakan andai kata pemandu Axia tidak ‘terlalu nekad’ untuk melintasi landasan kereta api itu, sudah pasti kemalangan kecil itu tidak akan berlaku.

Bagaimanapun, ramai bersependapat bahawa oleh kerana tiada tanda amaran, lampu isyarat dan palang berhampiran landasan tersebut menyebabkan kereta Axia tersebut terkeliru sehingga menyebabkan insiden tersebut terjadi.

Semasa membaca komen-komen yang dikongsikan, ada seorang pengguna Facebook memaklumkan bahawa laluan tersebut sedang dibuat semula, oleh sebab itulah tiada palang dan lampu isyarat untuk mengawal pergerakan kenderaan di laluan terbabit.

Dalam satu kisah lain pula, sebuah kereta merempuh kaunter semasa cuba melarikan diri daripada pemeriksaan imigresen. Baca lebih lanjut melalui pautan di bawah.

Kenderaan Nombor Plat Malaysia Cuba Lolos Pemeriksaan, Pemandu Positif Dadah Ditahan Imigresen Singapura

‘Sungai Penuh Buaya’ – Faktor Keselamatan Antara Sebab Kos Bina Jeti Kampung Mutap Tinggi

Tali Putus Ketika Promosi Secara ‘Live’, Netizen Persoalkan Kualiti Pelitup Muka Jovian


Insiden Helikopter Terhempas: Mayat Juruterbang Warganegara Hong Kong Akan Dibedah Siasat

Ketua Polis Perak, Datuk Mohd Yusri Hassan Basri mengesahkan juruterbang helikopter yang terputus hubungan dengan Pusat Kawalan Trafik Udara KL di Bidor semalam ditemui maut di lokasi kejadian.

Mangsa Tsz Kin Richard Chan, 58, adalah warganegara Hong Kong dan dia dilaporkan hilang bersama helikopter jenis Eurocopter selepas terputus hubungan dengan Pusat Kawalan Trafik Udara Kuala Lumpur (KLATCC) pada jam 12.16 tengah hari semalam.

Memetik laporan Berita Harian, helikopter milik syarikat swasta itu berlepas dari Lapangan Terbang Sultan Abdul Aziz Shah (LTSAAS), Subang pada jam 11.37 pagi dengan seorang juruterbang.

Helikopter berkenaan dijadualkan mendarat di Lapangan Terbang Sultan Azlan Shah Ipoh pada jam 12.37 tengah hari tetapi dilaporkan hilang dan terputus hubungan dengan Pusat Kawalan Trafik Udara Kuala Lumpur pada jam 12.16 tengah hari.

“Kami menerima maklumat daripada CAAM memaklumkan helikopter TUDM menemui lokasi nahas pada jam 9.35 pagi.

“Mangsa dikeluarkan oleh TUDM dan dibawa ke SMK Anderson Ipoh. Mangsa kemudian dibawa dengan ambulans ke Hospital Raja Permaisuri Bainun (HRPB).

“Krew TUDM memaklumkan mangsa dipercayai meninggal dunia di lokasi nahas,” katanya pada sidang media di Balai Polis Bidor, hari ini.

Tambah beliau lagi, helikopter dipercayai terhempas, bagaimanapun kawasan di mana pesawat berkenaan dijumpai tiada kesan letupan atau kebakaran.

“Juruterbang ditemui di tempat duduk helikopter berkenaan. Mangsa akan dibedah siasat di Hospital Raja Permaisuri Bainun (HRPB) Ipoh bagi mengetahui punca kematian,” katanya.

Pesawat Tentera Udara Diraja Malaysia (TUDM) membawa mayat mangsa helikopter terhempas selamat mendarat di SMK Anderson pada pukul 10.27 pagi tadi.

Memetik perkongsian Facebook Menteri Pengangkutan, Datuk Seri Wee Ka Siong, beliau menerima laporan bahawa mangsa masih hidup ketika ditemui di lokasi kejadian pada awal pagi tadi.

“Saya menerima laporan bahawa mangsa masih hidup ketika ditemui di lokasi nahas helikopter di Kg Kenangan, Bidor. Namun mangsa meninggal dunia akibat kecederaan yang dialaminya.

“Petunjuk awal menunjukkan mangsa masih hidup di lokasi nahas apabila ditemui pada jam 8:18 pagi. Bagaimanapun, mangsa dilaporkan tidak sedarkan diri semasa pasukan penyelamat sedang menguruskan dalam misi menyelamat tersebut.

“Pihak berkuasa termasuk CAAM dan SAR kini sedang menunggu pengesahan daripada hospital mengenai punca kematian,” kata Menteri Pengangkutan.

Ketua Polis Daerah Tapah, Superintendan Wan Azharuddin Wan Ismail, pula berkata operasi mencari dan menyelamat (SAR) helikopter berkenaan dipecahkan kepada dua sektor di Hutan Simpan Chikus dan Kampung Kenangan.

Katanya, operasi disambung semula sejak jam 8 pagi dilakukan di kawasan Hutan Simpan Chikus dan Kampung Kenangan.

“Operasi SAR dilakukan dengan menumpukan pencarian di lima kilometer radius dari titik terakhir helikopter dikesan selepas terputus hubungan daripada Pusat Kawalan Trafik Udara Kuala Lumpur (KLATCC).

“Selain itu, operasi pencarian turut disertai unit dron, Pasukan Sukan Udara, Kelab Paramotor Sitiawan. Operasi pencarian turut dibantu satu helikopter daripada unit udara PDRM,” katanya.

Tambah beliau lagi, misi menyelamat tersebut membabitkan sebanyak 10 anggota dan 197 anggota daripada Polis Diraja Malaysia (PDRM), Jabatan Bomba dan Penyelamat Malaysia (JBPM), Jabatan Pertahanan Awam Malaysia (JPAM), Pasukan Gerakan Am (PGA) Bidor, Jabatan Perhutanan, SMART Team.


Insiden Kekecohan Di Lebuh Raya: Pemandu Ford, Penumpang Lamborghini Didenda RM2,000

Pada bulan Mac lalu, tular satu rakaman video sekumpulan kereta mewah berhenti seperti membuat ‘roadblock‘ di tengah-tengah lebuh raya. Menurut salah seorang pemilik kereta mewah yang berada di tempat kejadian, mereka berbuat sedemikian mendakwa kerana mahu menghalang seorang pemandu wanita dipercayai mabuk.

Dua individu yang terlibat dalam insiden itu telah dihadapkan ke Mahkamah Majistret di sini hari ini. Pemandu Ford Ranger iaitu seorang wanita berusia 28 tahun dijatuhkan hukuman denda RM2,000 kerana memandu secara melulu sehingga menyebabkan kemalangan dan akan dikenakan penjara sebulan jika gagal bayar denda itu

Manakala, seorang pengawal peribadi berusia 44 tahun iaitu penumpang dalam kereta mewah Lamborghini turut didenda RM2,000 kerana menampar muka pemandu wanita berkenaan serta berdepan penjara dua bulan sekiranya gagal membayar denda itu, lapor Utusan Malaysia.

Konvoi Kereta Mewah Buat ‘Roadblock’ Tengah Lebuhraya, Dakwa Untuk Halang Pemandu Mabuk

Kedua-dua mereka dijatuhkan hukuman tersebut oleh Majistret Sharifah Maleeha Syed Hussin selepas masing-masing mengaku bersalah atas pertuduhan yang dibacakan terhadap mereka.

Mengikut kertas pertuduhan, Lee Jia Min, gagal mengawal Ford Ranger dipandunya sehingga menyebabkan kemalangan didakwa mengikut Seksyen 119(2) Akta Pengangkutan Jalan 1987.

Bagi pengawal keselamatan iaitu Nor Razman Abd. Razak pula didakwa kerana dengan sengaja menyebabkan kecederaan kepada Jia Min dengan menampar muka managsa dan didakwa mengikut Seksyen 323 Kanun Keseksaan.

Mereka didakwa melakukan perbuatan tersebut di Kilometer 36.6 Lebuhraya Utara-Selatan menghala ke arah Selatan pada pukul 6.10 petang, 18 Mac lalu.

A post shared by VOCKET Car Club (@vocketcarclub)

Ketika ditanya mengapa menampar wanita berkenaan, Nor Razman memberikan alasan tindakannya itu adalah kerana wanita tersebut telah melanggar kenderaan dipandu majikannya sehingga menyebabkan kerosakan.

Sharifah Maleeha kemudian menasihatkan Nor Razman agar tidak memilih perbuatan keganasan sebagai satu jalan penyelesaian sebaliknya menyerah perkara tersebut kepada pihak berwajib mengikut  undang-undang sedia ada.

Kes dikendalikan Timbalan Pendakwa Raya, Edelynn Wong manakala Jia Min diwakili peguam, Tan Cheng Yee manakala Nor Razman pula diwakili Mohd. Azlan Shah Mohd. Allias.

Kedua-dua mereka membayar denda berkenaan sebelum bergegas meninggalkan mahkamah bersama peguam masing-masing.

Terdahulu, pemandu Ford Ranger berkenaan dilihat cuba memotong kumpulan konvoi berkenaan secara zig-zag sebelum berlanggar dengan Lamborghini Aventador SVJ Roadster terbabit.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Klik pautan di bawah untuk baca lagi kes-kes mahkamah lain yang menjadi bualan warganet pada sepanjang bulan ini.

Pernah Terpalit Kontroversi, Da’i Syed Dilaporkan Bebas Pertuduhan Cabul Dan Persetubuhan Luar Tabii

Perbicaraan Kes Rasuah Zahid Hamidi: Nama ‘KJ’ Disebut Antara Penerima Dana Politik UKSB

Pemandu Treler Mengaku Tidak Bersalah Sebabkan Nahas 5 Pelajar USAS


Insiden Keliru Pertindihan Garisan Jalan, KKR Arah Siasatan Terperinci Dibuat

Kementerian Kerja Raya (KKR) telah mengarahkan siasatan terperinci berhubung insiden nahas membabitkan dua kenderaan di Lebuhraya Baru Lembah Klang (NKVE) pada Isnin lalu.

Dalam satu kemas kini Twitter @AlexNantaLinggi, beliau menyatakan nahas itu berpunca oleh kekeliruan pertindihan garisan jalan yang berbeza warna.

Laporan awal menunjukkan syarikat konsesi Lebuh raya Bertingkat Damansara-Shah Alam (DASH) sudah mengenal pasti kawasan pertindihan garisan jalan yang perlu ditambah baik sebelum sambutan Tahun Baharu Cina.

2. DASH telah mula melakukan proses blackening bermula malam semalam dan akan melihat secara keseluruhan kadar blackening yg diperlukan. Dijangka akan siap sepenuhnya dalam 3 malam. pic.twitter.com/HKiTY0S4y7

— Alexander Nanta Linggi (@AlexNantaLinggi) January 26, 2023

Pihak DASH mula melakukan proses menghitamkan garis jalan yang bertindih sejak semalam, dan akan melihat secara keseluruhan kadar penghitaman yang diperlukan, dengan kerja penambahbaikan itu dijangka siap sepenuhnya dalam tempoh tiga hari.

“Lembaga Lebuhraya Malaysia (LLM), PLUS Malaysia Berhad (PLUS) dan DASH juga akan menilai semula keadaan di tapak di NKVE, terutamanya garis jalan kuning dan putih supaya lebih teratur dan jelas serta selamat untuk dilalui pengguna.

“Saya menekankan perkara ini perlu diberi perhatian serius kerana membabitkan keselamatan dan nyawa pengguna jalan raya.

“Pada masa sama, saya juga meminta semua pengguna jalan raya untuk sentiasa berhati-hati ketika memandu. Keselamatan di jalan raya adalah tanggung jawab kita bersama,” petik kenyataan yang dikongsikan melalui Twitter rasmi Ketua Kementerian Kerja Raya itu.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Insiden Kemalangan Di Bulan Ramadan Mengingatkan Aku Dengan Peristiwa Ini

Beberapa hari lepas, sahabat saya, Arfah (bukan nama sebenar) diuji dengan kemalangan. Gara-gara begitu yakin mengambil barang di kerusi belakang tanpa menukar kepada gear neutral terlebih dahulu, dia tidak menyedari tayar keretanya bergerak.

Sejurus kedengaran dentuman yang kuat, tahulah dia keretanya telah melanggar bumper kereta hadapan! Arfah tetap cuba menyelesaikannya dengan baik tanpa melarikan diri walaupun sudah terlewat ke sesi home tutor jam 3 petang.

Pemilik kereta Toyota Camry itu seorang wanita Cina kaget apabila melihat bumper keretanya yang calar dan pecah catnya. Barangkali memikirkan kos yang bakal ditanggung untuk membaiki keseluruhan bahagian tersebut.

Dia terus bertanya kepada Arfah sama ada ingin menyelesaikannya sendiri atau melalui insurans. Arfah yang pertama kali mengalami kejadian seperti itu, mula berasa panik. Tambahan lagi wanita tersebut meminta salinan kad pengenalannya.

Dalam keserabutan dan ketakutan, dia meminta juga nombor telefon wanita itu serta berjanji akan menghubunginya bagi urusan ganti rugi.

Mendengarkan Arfah yang sedang mengejar masa, wanita itu bersetuju dan mengingatkan dia untuk memberitahu keputusannya malam itu juga.

Sepanjang dua jam mengajar, Arfah tidak dapat memberi fokus sepenuhnya. Arfah sempat menghantar WhatsApp kepada saya meminta pandangan tindakan yang harus diambil. Saya pesan kepadanya,

“Jika mahu menuntut insurans, pastikan laporan polis dibuat dalam tempoh 24 jam. Jangan lebih.”

Dek masih belum gaji, Arfah bersetuju untuk menggunakan insurans saja kerana dia sendiri kurang pasti jangkaan kos yang bakal dikenakan untuk kerosakan sedemikian. Malam itu, selepas berbuka, saya menemani Arfah ke balai polis berhampiran kawasan kemalangan.

Dia sudah memaklumkan kepada pemilik kereta yang dilanggarnya itu untuk bertemu lebih kurang jam 8.45 malam di balai polis. Setibanya di sana, kelibat wanita itu masih belum kunjung tiba.

Tidak sedap hati, Arfah lantas menghubunginya. Dalam tempoh berbicara, saya lihat riak wajah Arfah pelbagai. Kejap-kejap dia serius, kejap-kejap tersenyum.

Di akhir perbualan, tidak henti-henti dia mengucapkan terima kasih pula. Saya yang berada di sebelah sudah berasa hairan dan tidak sabar hendak mendengar maklumbalas darinya.

“Tak jadi buat report. Orang tu cakap dia selesaikan sendiri bumper kereta tu.”

“Haa? Macam mana pula boleh lembut hati sampai begitu sekali?” Saya membalas dengan reaksi hairan.

“Dia kata once buat laporan polis, aku perlu bayar saman RM300, kemudian NCD (Non Claim Discount) insurans aku pula akan jadi zero, so dia decide untuk let it go.”

Jatuh rahang saya apabila mendengar penjelasan Arfah. Dalam perjalanan pulang, Arfah menceritakan sesuatu yang saya kira menjadi faktor utama mengapa wanita tersebut tiba-tiba berlembut hati untuk tidak mengambil sebarang tindakan terhadapnya.

“Itu hari ada orang langgar tayar kereta aku sampai pecahlah penutup tayar tu. Yang melanggar tu pula, pelajar lagi. Bekali-kali dia minta maaf dan cakap nanti beritahulah dia berapa kos untuk ganti penutup tayar yang baru.

Aku pula kasihankan dia yang masih belajar, tak minta apa-apa ganti rugi. Dan sebelum kita pergi ke balai tadi, aku sungguh-sungguh berdoa jika aku berbuat begitu kerana mengharapkan redha-Nya, permudahkan proses rundingan ini.

Nah, doaku dimakbulkan tanpa aku sangka!”

Insiden ini mengingatkan saya kisah yang diriwayatkan daripada Abu Abdurahman, Abdullah bin Umar bin Khattab r.a berkata beliau mendengar Rasulullah s.a.w bersabda,

“Dahulu sebelum kamu, ada tiga orang berjalan-jalan kemudian mereka masuk ke dalam gua untuk berteduh, maka mereka pun masuk ke dalamnya. Kemudian tiba-tiba ada batu dari atas bukit yang bergolek dan menutup pintu gua itu sehingga mereka tidak dapat keluar.

Salah seorang daripada mereka berkata, ‘Sesungguhnya tidak ada yang dapat menyelamatkan kamu sekalian daripada bencana ini kecuali apabila kamu sekalian berdoa kepada Allah s.w.t. dengan menyebutkan semua amalan-amalan soleh yang pernah kamu lakukan.’

Berkat amalan dan doa ketiga-tiga mereka, batu tersebut bergerak sedikit demi sedikit, hingga akhirnya membuka pintu gua tersebut. Mereka akhirnya dapat keluar dengan selamat.

Di bulan Ramadan yang mulia, setiap doa yang disertai dengan kesungguhan pasti diperkenankan oleh Tuhan sesuai dengan firmannya dalam surah Ghafir ayat 60,

“Berdoalah kepada-Ku, nescaya akan Kuperkenankan bagimu.”

1. Zahazan Mohamed (2008). 101 Kisah dan Pengajaran daripada al-Quran, al-Hadis dan Hayatus Sahabah. Kuala Lumpur. Telaga Biru.
2. Hadis dipetik dari Riwayat al-Bukhari, no 2272; Muslim, no 2743 dan Ahmad 2/116.


Insiden Langgar Lari Ini Terima Respon Pelbagai Daripada Netizen

Kesibukan jalan raya di Kuala Lumpur dan kawasan sekitarnya sudah menjadi rutin harian yang perlu ditempuh penduduk warga kota setiap hari.

Tular di laman Facebook video insiden yang menimpa Farish Amir, apabila beliau memuat naik rakaman dash cam yang menunjukkan beliau cuba mengelak seorang lelaki berkenderaan motosikal Kawasaki yang menyelit secara tiba-tiba di laluannya.

Video yang berdurasi 1 minit 19 saat itu menunjukkan bagaimana kejadian itu berlaku. Lebih memilukan apabila penunggang Kawasaki berkenaan berlalu pergi meninggalkan tempat kejadian seakan melarikan diri.

Sebab ni lah setiap kali kalau aku mencelah time jam aku akan bawak as slow as possible. Brader KLX memang sial dia boleh blah macam tu je. WUB 4175 kawasaki KLX150. pic.twitter.com/FHEKYULSqr

— Eł Chapo 👹 (@unholyEddy) October 10, 2019

Kejadian ini seterusnya mendapat reaksi yang pelbagai daripada netizen. Rata-rata mengecam tindakan pemilik motosikal Kawasaki tersebut yang dianggap tidak bertanggungjawab dan mahu penunggang berkenaan dikenakan tindakan.

Ada yang mempertahankan penunggang motorsikal Kawasaki tersebut dengan menyalahkan mangsa yang dikatakan memecut laju ketika kejadian itu berlaku.

Pada pandangan anda, siapa yang bersalah dalam hal ini? Kepada anda yang memandu kereta mahupun menunggang motosikal, sentiasa berhati-hati di jalan raya.

Beberapa hari lalu, tular tentang seorang pemuda yang langgar lari kereta milik pemandu negara. Anda boleh baca tentang insiden tersebut di sini.

Elak Bayar Tol, Netizen Cari Honda Jazz Langgar Kereta Pelumba Negara

Pemandu Myvi Yang Kemalangan Di Thailand Dilaporkan Tidak Mempunyai Lesen Memandu


Insiden Mata Tertutup Sebelah Dikaitkan Dengan Iluminati, Ini Jawapan Katy Perry

Baru-baru ini, video TikTok tular yang memaparkan Katy Perry sedang melakukan persembahan semasa di atas pentas, mata kanan Katy Perry dilihat mata kanannya tidak berfungsi seolah-olah mengalami glitch atau sebaliknya.

Ramai peminat Katy Perry panik dengan keaadan mata kanan sekejap terbuka sekejap tertutup itu di atas pentas semasa persembahan di Las vegas.

Atas kejadian tersebut, akhirnya Katy Perry menjawab tentang isu tersebut di Instagram miliknya yang mengatakan bahawa kejadian itu hanyalah sebahagian daripada persembahan atau ‘party trick’.

Melihat kepada respons Katy, insiden berkenaan mungkin ‘tidak serius’ dan beliau kini berada dalam keadaan sihat-sihat sahaja.

A post shared by KATY PERRY (@katyperry)

Penyanyi solo berusia 38 tahun itu juga mengambil kesempatan untuk menjemput peminatnya ke tour persembahannya tahun hadapan. Beliau berkata setlist untuk persembahannya akan menyeronokkan dan boleh membawa penonton kembali ke tahun 2008.

Sehingga kini, video berkaitan mata Katy Perry yang dimuat naik oleh akaun TikTok @katyperrytv telah ditonton lebih 19.3 juta penonton. Video itu turut dikongsi oleh banyak akaun lain.

Dalam video tersebut, penyanyi ‘Firework’ itu sedaya upaya untuk membuka mata kanannya dengan dua kali menekan tangannya ke pelipis matanya.

Menerusi video TikTok tersebut, pelbagai respon datang daripada netizen. Ada yang menganggapnya serius, ada yang menganggapnya bergurau.

Tidak terlepas ada segelintir warganet percaya insiden itu ada kaitan dengan illuminati (mempunyai kepercayaan tertentu dengan mata satu) dan ‘dajjal’.

Netizen turut mengaitkan kejadian yang dialami Katy Perry mungkin ada kaitan dengan sindrom Ramsay Hunt (kelumpuhan wajah dan disebabkan oleh virus). Bukan sahaja lumpuh pada muka, Ramsay Hunt juga dikatakan boleh mengganggu pendengaran.

Sindrom ini pernah dialami oleh Justin Bieber sebelum ini. Akibatnya, Bieber terpaksa menangguhkan baki jelajah konsertnya tahun ini.


5 Langkah Menjadikan Bateri iPhone Bertahan Lebih Lama

Sistem operasi terbaru Apple, iOS 9 diumumkan akan menambahbaik mutu kuasa bateri supaya ia bertahan lebih lama. Ia akan dilancarkan pada 16 September 2015. Sebenarnya selain daripada penambahbaikan sistem, ada beberapa cara untuk memanjangkan tempoh kuasa bateri.

Ini 5 langkah yang akan membantu bateri iPhone anda bertahan lebih lama berbanding kebiasaannya. Check this out!

1. Mengubahsuai penetapan (settings) telefon anda.

i. Mematikan apa-apa ciri yang tidak digunakan pada waktu itu.

ii. Mematikan fungsi Siri jika tidak memerlukannya.
Cara: Settings > General > Siri

iii. Mematikan kemaskini automatik.
Cara: Settings > iTunes & App Store, > turn off Automatic Downloads

Tanpa anda sedar beberapa aplikasi yang telah dibuka oleh anda masih sedang beroperasi meskipun anda telah menutup paparannya. Ini akan menyebabkan kuasa bateri berkurangan dengan cepat. Maka, anda perlu:

i. Double-click the home button.
ii. Pilih aplikasi yang mahu ditutup.
iii. Swipe ke tepi aplikasi yang mahu ditutup tadi.

i. Buka Control Center
ii. Pilih Brightness
iii. Tetapkan tahap keterangan cahaya.

4. Pantau aplikasi yang menggunakan banyak kuasa bateri.

Perhatikan aktiviti aplikasi-aplikasi. Ada kemungkinan aplikasi tertentu menggunakan banyak kuasa bateri untuk beroperasi.

Cara: Settings > General > Usage > Battery Usage

Aplikasi media sosial selalu meminta anda menghidupkan pilihan lokasi agar mudah untuk mengenalpasti kedudukan terkini anda. Ia merupakan satu ciri yang antara terbanyak menggunakan kuasa bateri kerana lokasi akan diperbaharui setiap sela masa tertentu. Maka, anda boleh tutup pilihan ini jika tidak mahu menggunakannya.

Cara: Settings > Privacy > Location Services

Itu antara cara yang boleh menjimatkan kuasa bateri telefon iPhone anda. Selain itu, dicadangkan pengguna menggunakan pengecas bateri yang asli dan pengecas yang betul untuk model telefon, menutup Get Notifications daripada aplikasi-aplikasi media sosial, dan dapatkan pengecas bateri tambahan.

LIKE dan FOLLOW Vocket di Facebook serta Instagram


Insiden Maut Ducati: Suspek Cedera Agak Parah Serah Diri, Dakwa Lawan Arus Sebab Tersesat

Pada Rabu lalu tular kes motosikal melawan arus sehingga seorang penunggang Ducati berusia 60 tahun maut terjatuh dari flyover di susur keluar Lebuhraya Sungai Besi-Ulu Kelang (SUKE) menghala ke Lebuhraya Lingkaran Tengah 2 (MRR2).

Terbaharu, Ketua Polis Daerah Ampang Jaya, Asisten Komisioner Mohd Azam Ismail, berkata lelaki berusia 41 tahun dari Kajang, Selangor yang berniaga makanan itu juga sudah dirakam keterangan ketika membuat laporan di Balai Polis Trafik Kajang semalam.

Menurut beliau lagi, setakat hari ini polis sudah merakam keterangan enam orang termasuk suspek berkait insiden terbabit.

Mohd Azam berkata, melalui keterangan, suspek memaklumkan pada hari kejadian dia tersesat ketika dalam perjalanan dari Ampang pulang ke rumahnya di Kajang.

Berikutan itu, katanya, suspek yang juga seorang peniaga makanan itu membuat keputusan memasuki jejambat Lebuhraya SUKE secara melawan arus sehingga menyebabkan berlaku kemalangan.

A post shared by Majoriti (@majoritiofficial)

“Akibat pergeseran dengan motosikal mangsa, suspek juga terjatuh daripada motosikalnya.

“Selepas kemalangan, suspek terus pulang ke rumah dan hanya mengetahui mengenai insiden menimpa mangsa setelah menonton berita di televisyen dan hebahan di media sosial,” katanya dalam kenyataan, hari ini.

Mohd Azam berkata, akibat kemalangan itu, suspek turut mengalami pelbagai kecederaan antaranya patah bahu kanan, patah jari kelingking selain luka pada bahu kiri dan kaki kanan.

“Sehubungan itu, kita turut merampas motosikal Yamaha milik suspek dan beberapa barang kes lain untuk siasatan.

“Buat masa ini suspek tidak ditahan kerana keadaan kecederaan yang dialaminya agak parah,” katanya.

Beliau berkata, setakat ini polis sudah merakam percakapan enam saksi termasuk suspek dan siasatan berkait kes ini masih diteruskan.

Dalam pada itu, katanya, kedua-dua motosikal iaitu milik mangsa dan suspek akan dihantar ke Pusat Pemeriksaan Kenderaan Berkomputer (PUSPAKOM) dan Jabatan Kimia untuk pemeriksaan lanjut.


Insiden Ke Tempat Tuisyen Menyedarkan Saya Tentang Erti Bertenang

Setiap hari kelas tuisyen akan bermula jam 8 malam. Menjadi rutin untuk saya memulakan perjalanan jam 7 dan tiba di sana kira-kira 30 minit kemudian (campur traffik jam dan lampu isyarat).

Biasanya, saya hanya membeli makanan di mana-mana kedai berhampiran dengan tempat tuisyen yang sempat saya singgah atau dengan kata lainnya, saya hanya makan malam andai masih mempunyai masa berbaki sebelum kelas bermula.

Semalam, saya lewat dari biasa. Jam sudah pukul 7.22 petang, saya baru terkial-kial hendak menghidupkan enjin kereta. Saya teragak-agak untuk membeli sesuatu sebagai alas perut dek bimbang akan tiba lewat nanti.

Sudahnya, saya paksakan juga diri untuk singgah di kedai berhampiran rumah. Sambil itu, saya pujuk hati agar kekal bertenang andai terpaksa mengharungi traffik yang sesak.

Memang sudah jadi kebiasaan diri, “Bismillahhi lazi la yadurru ma’asmihi syai’un fil ardhi wa la fi sama’ wa huwas sami’ul ‘alim” dibaca sebelum memulakan pemanduan ke mana-mana serta berniat semoga Allah memberi kelancaran.

Ia bermaksud: Dengan nama Allah, yang tidak memberikan mudarat sesuatu di bumi juga di langit dan Dia Maha Mendengar lagi Maha Mengetahui.

Mengejutkan, semasa dalam perjalanan, hampir kesemua lampu isyarat yang perlu dilalui bertukar hijau tatkala kereta saya menghampiri persimpangan. Spot yang selalu saja mengalami kesesakan yang teruk, masih lancar aliran traffiknya.

Dengan izin Allah, saya masih tiba awal di Puncak Jalil (tempat tuisyen) meski bergerak lambat dari Serdang. Benarlah, berdoa kepadaNya buat diri ini yakin dan bertenang.

Apabila bertenang, saya sempat membeli sesuatu untuk makan malam meski hanya seketul roti dan sekotak air milo. Apabila sempat makan, saya lebih fokus untuk mengajar (orang lapar cepat marah dan tidak fokus). Apabila fokus, kelas lebih proaktif.

Sambil memandu, saya reflek semula, andai saja diikutkan hati yang ingin cepat tadi, pasti saya tidak bertemu pengajaran seperti ini. Dek itulah, membuat keputusan kala hati tenang dan rasional akan menarik perkara positif. Hal ini selari dengan yang diriwayatkan dalam hadis Qudsi, Allah bertindak menurut sangkaan hamba-Nya.


Insiden Pelumba Drag Maut: Semua Akvitivi Sukan Permotoran Di Terengganu Ditangguhkan

Susulan pelumba drag Muhamad Hafez Jamal Jamaluddin, 40, maut sewaktu menyertai perlumbaan drag Battle Of The Kings (BOTK) 2022 pada 11.35 pagi hari Sabtu lalu, semua penganjuran acara melibatkan aktiviti sukan permotoran dan kereta di Litar Permotoran Terengganu, Gong Badak diarah dihentikan buat sementara waktu berkuat kuasa pada hari yang sama.

Pengerusi Jawatankuasa Pembangunan Belia, Sukan dan Badan Bukan Kerajaan negeri, Wan Sukairi Wan Abdullah menyatakan pihaknya telah mengarahkan supaya semua aktiviti di litar terbabit dihentikan serta-merta dan akan dibuka semula selepas semua hasil laporan dan aspek keselamatan di litar ditambah baik.

A post shared by VOCKET Car Club (@vocketcarclub)

“Sebaik terima (laporan), kita akan kaji dan lihat aspek keselamatan yang perlu diperbaiki serta ditambah baik dari segi kemudahan dan penganjur sendiri.

“Dari segi permit kebenaran dan sebagainya tidak ada masalah, penganjur memang dah dapat kebenaran daripada pesuruhjaya sukan negeri,” katanya selepas majlis penyampaian hadiah Sultan Mizan Cup di Terengganu International Endurance Park (TIEP) baru-baru ini.

Menurut Wan Sukairi lagi, kerajaan negeri amat kesal dengan kejadian itu dan merakamkan ucapan takziah kepada keluarga mangsa yang pastinya terkesan dengan insiden terbabit.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Insiden Pergaduhan Di KSAB, Polis Trafik Cuba Pertahankan Diri Daripada Kekasaran Pemandu Treler

Pada hari semalam tular satu rakaman video berdurasi 51 saat yang dimuat naik di TikTok @abechikkelantan di mana seorang pemandu treler mendakwa telah dipukul oleh seorang anggota polis trafik di Kompleks Sukan Abu Bakar.

Dalam satu kenyataan rasmi oleh Ketua Polis Daerah Iskandar Puteri Asisten Komisioner Rahmat Ariffin, anggota polis trafik itu sudah tampil membuat laporan polis selepas insiden berkenaan.

Kejadian dipercayai berlaku ketika anggota polis trafik sedang menjalankan tugas pemantauan lalu lintas di KSAB sebelum mendapati treler dipandu seorang lelaki berada di lorong kanan yang sepatutnya dikhaskan untuk kenderaan ringan sahaja.

beginila nasib pemandu lori rakyak malaysia #pdrm #silaambiltindakan

♬ bunyi asal – Abe Chik Kelantan – Abe Chik Kelantan

“Pemandu treler itu enggan memberi kerjasama ketika pemeriksaan dilakukan, malah dia juga mengeluarkan kata-kata kesat, lalu bertindak membuka pintu dan terus menumbuk muka anggota trafik sebanyak dua kali sebelum menendang motosikalnya.

“Berlaku sedikit pergelutan antara mereka dan anggota trafik berkenaan cuba mempertahankan dirinya daripada pemandu terbabit,” katanya.

Susulan penularan video itu, pihaknya membuat semakan dan mendapati anggota polis trafik berkenaan ada membuat laporan polis, sebelum pihaknya bertindak menahan pemandu treler terbabit.

“Satu kertas siasatan sudah dibuka di bawah Seksyen 353 Kanun Keseksaan dan pemandu treler berkenaan sudah ditahan, manakala kita akan mendapatkan perintah tahanan reman ke atasnya pada hari ini,” kata Asisten Komisioner Rahmat.


Insiden Pintu Kereta Kena Langgar Terakam Dalam ‘Live’ Peniaga Putu Piring Raih Perhatian Netizen

Pada zaman sekarang fungsi ‘Live‘ sudah menjadi satu platform buat para peniaga untuk memberitahu pengguna media sosial lain mengenai perniagaan mereka. Bagaimanapun satu insiden tidak sengaja terakam oleh peniaga putu piring di Melaka ketika sedang melakukan live pada awal pagi semalam.

Ketika Facebook Kelasssik Putu Piring menyiarkan video live, sementara beberapa orang pelanggan sedang berdiri di hadapan gerai, kelihatan sebuah model MPV dipercayai Proton Ertiga meletakkan kenderaan di seberang tepi jalan.

Tidak lama kemudian apabila seorang wanita di tempat duduk penumpang hadapan membuka pintunya, datang sebuah Proton Saga dari belakang tidak sempat mengelak lalu merempuh pintu MPV terbabit.

Perhatikan. Bahaya park tepi jalan.. Kejadian berlaku di depan kedai Kelasssik Putu Piring Tengkera #putupiringviralmelaka #kelasssikputupiring #fyp

♬ original sound – Saudagar Kelasssik Putu Piring – Saudagar Kelasssik Putu Piring

Rempuhan itu membuatkan semua pelanggan yang berada di sekitar gerai putu piring tersebut berasa terkejut. Manakala, wanita yang berada di dalam MPV itu terpinga-pinga sejurus pintu kereta itu hancur dilanggar. Bagaimanapun dipercayai tiada kecederaan yang serius berlaku semasa insiden terbabit berlaku.

Siaran live masih lagi berjalan dan kelihatan pengguna jalan raya yang melalui jalan tersebut bergerak dengan perlahan-lahan sehinggalah kereta MPV itu dialihkan dari tempat kejadian.

Rakaman video itu kemudian disunting dan dimuat naik semula pada TikTok @putupiringviralmelaka sebelum orang ramai mengongsikan semula di platform Facebook.

Rata-rata ramai netizen menegur perbuatan wanita berkenaan yang tidak melihat cermin sisi dan melihat bahagian belakang bagi memastikan tiada kenderaan lain yang menghampiri sebelum membuka pintu.

Tambah netizen lagi, semasa meletakkan kereta di tepi jalan serta kawasan sempit, pastikan pintu kereta tidak dibuka dengan luas seperti mana kereta tersebut diletakkan di dalam kotak parkir kerana tindakan itu boleh mendatangkan bahaya.

Ada juga netizen berkongsikan tips yang baik untuk kita semua dipraktikan — bagi penumpang tempat duduk hadapan, boleh buka pintu menggunakan tangan kanan, secara automatik kepala penumpang akan melihat bahagian belakang untuk melihat keadaan sekeliling terlebih dahulu bagi memastikan semuanya selamat untuk keluar daripada kereta.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Insiden Rampasan Kapal Terbang Libya Di Malta Berakhir Kurang Dari 24 Jam

Semalam 111 penumpang dan 7 anak kapal yang dalam penerbangan domestik pada waktu pagi dari Sabha ke Tripoli dipaksa melencong dan mendarat di Malta setelah dirampas oleh 2 suspek lelaki.

Penerbangan yang sepatutnya hanya memakan masa 1 jam 10 minit itu menjadi lebih panjang apabila perampas mengancam meletupkan pesawat Afriqiyah Airways jenis Airbus A320 itu dengan bom tangan.

Berikutan itu, semua penerbangan lain yang dijadualkan mendarat di lapangan terbang terbabit dibatalkan dan kenderaan tentera telah mengelilingi pesawat di landasan. Semua penumpang akan dibebaskan hanya sekiranya tuntutan perampas diterima.

Pada pukul 1.44 pm waktu tempatan, kelihatan sekumpulan orang penumpang wanita dan kanak-kanak menuruni tangga pesawat tanpa membawa bagasi tangan masing-masing. Perundingan masih dijalankan selepas itu.

Tidak lama kemudian perampas pesawat Libya telah membebaskan semua penumpang dan anak kapal. Mereka turut menyerah diri kepada pihak berkuasa Malta dan kini berada dalam tahanan.

Sebelum ditangkap, salah seorang perampas telah mengibarkan bendera warna hijau di luar pesawat. Tindakan itu telah menyebabkan pihak berkuasa mengandaikan perampas ialah pengikut setia Muammar Gadhafi yang telah meninggal dunia pada 2011.

Pihak berkuasa tidak menyatakan apakah ada permintaan daripada pihak perampas.

Dalam temubual antara juruterbang Ali Milad dengan Libya Channel TV, dia menyebut, pada mulanya Moussa Shaha dan Ahmed Ali berusia dalam lingkungan 20-an mengarahkan dia bawa pesawat ke Rom.

Kedua-dua perampas itu mahu mendapatkan perlindungan suaka politik dan mahu membuat satu parti politik “New Fateh” yang sinonim dengan Gadhafi yang pernah mengetuai revolusi Fateh pada 1969.

Mereka turut menyatakan tiada perhubungan dengan mana-mana kumpulan militan radikal.

Menteri Luar Negeri Libya, Taher Siala mengesahkan kedua-dua perampas pesawat itu ialah penyokong Muammar Gadhafi dan memohon perlindungan suaka politik di Malta.

Siala turut memberitahu sebagaimana yang telah dinyatakan oleh Milad, perampas berniat menubuhkan parti politik pro-Gadhafi. Pihak forensik pula mendedahkan dua senjata api yang digunakan oleh perampas itu hanyalah replika.

Perampas berusia pertengahan 20-an dan berasal dari etnik Tebu yang ada di selatan Libya, sama tempat dengan lokasi pesawat berlepas sebelum dirampas mereka.


Insiden Rider vs Pemandu Singapura: Grab Keluar Kenyataan Maaf Format Insta Story

Grab mengeluarkan permohonan maaf di atas insiden melibatkan seorang penghantar makanan yang dibeku akaun kerjanya. Syarikat yang sudah bertapak lama dan sinonim dengan rakyat Malaysia ini berkata bahawa berbuat demikian kerana ia adalah sebahagian daripada proses siasatan mereka jika kes tersebut serius, kata Grab dalam kenyataan maaf.

Menurut Grab, semasa kejadian melibatkan warga Singapura yang didakwa mengisi minyak ke dalam tong, penghantar makanan itu sedang bekerja dan dalam proses untuk menghantar makanan. Dia kemudiannya singgah di stesen minyak tersebut untuk mengisi minyak.

Following a viral incident of a Grab delivery-partner who was suspended after an altercation at a petrol station in Johor, we would like to clarify this matter. For more details, please read our full statement attached pic.twitter.com/yo8Q644uWx

Pihak syarikat kemudiannya menerima laporan daripada orang ramai melibatkan insiden yang mempunyai kaitan dengan keselamatan awam. Grab seterusnya mengambil langkah berjaga-jaga dengan menggantung sementara akaun kerja penghantar makanan tersebut selaras dengan tata kelola. Setelah siasatan selesai, mereka mengembalikan akaun tersebut.

Bagaimanapun, permintaan maaf tersebut mendapat reaksi negatif pengguna media sosial dengan kebanyakan mereka mempersoalkan keikhlasan Grab. Gerakan untuk memboikot Grab masih berjalan dengan seruan itu kini mula merebak jauh.

Bagi netizen, cara Grab menyiarkan kenyataan maaf adalah tidak profesional dan tidak bersungguh. Jawapan yang disiarkan menggunakan format Insta Story menunjukkan bahawa syarikat itu tidak benar-benar serius, kata pengguna media sosial.

😂😂😂😂😂. Pakai IG story jeee. Patut la ID aku dulu kau banned begitu sahaja. Customer first ye tak, dan2 lepas je hantar makanan kau banned id partner kau begitu saja. Untuk makluman semua grab memang suka banned ID partner diorg. Lepas tu diorg recruit baru dapat collect…

— AK47 | GETB Takaful Advisor (@asyrafkamal_47) June 23, 2023

Kena rajin sikit ler buat official statement. Company dah listed international tapi posting macam budak pmr jaga account. Kalau x tau macam mana, boleh dm saya. Nanti cas ikut rate international juga la .

Your corp comm department sucks. Look at all those words chosen… so DEFENSIVE.

— reevesalip (@reevessalip) June 23, 2023

Comms department semua dah kena pecat ke kenyataan rasmi guna Instagram? Teruk betul retrenchment Grab kali ni.

Minggu lalu tular di media sosial insiden melibatkan seorang penghantar makanan bertengkar mulut dengan warga Singapura kerana membeli RON95 dan mengisinya ke dalam tong di Johor Bahru.

Kejadian itu telah menjadi buah mulut orang dan mendapat liputan meluas. Tidak dalam selepas itu, penghantar makanan itu kemudiannya mendakwa bahawa akaun Grab miliknya telah digantung tanpa sebarang penjelasan daripada syarikat yang berpangkalan di Singapura itu.

Kes ini telah membuatkan kebanyakan rakyat Malaysia tidak berpuas hati dan merasa tidak adil kepada penghantar makanan tersebut. Disebabkan itu, sebuah gerakan untuk memboikot Grab telah berlangsung.

Untuk pengetahuan anda, larangan penjualan petrol RON95 kepada kenderaan asing bukanlah dasar baharu, ia sudah berkuat kuasa sejak 2010. Kementerian Perdagangan dan Kos Sara Hidup sebelum ini menyatakan sesiapa yang dilihat menjual RON95 kepada kenderaan asing adalah melanggar Akta Kawalan Bekalan 1961 dan akan berdepan denda sehingga RM1,000,000 dan/atau penjara sehingga tiga tahun.


Insiden Simbah Air Sirap Di Kedai Makan Hanya Lakonan?

Semalam tular di media sosial apabila seorang pengasas produk kecantikan disimbah dengan air sirap oleh seorang lelaki. Lelaki berkenaan dikatakan berang atas tindakan Datuk Seri berkenaan yang mengganggu ketenteraman pelanggan lain yang sedang makan di kedai makan tersebut.

Ketika ramai berdebat sama ada tindakan tersebut sesuatu yang wajar atau pun tidak, ada netizen yang sudah ‘menghidu’ kejadian tersebut seperti sudah dirancang dari awal. Berdasarkan perkongsian pemilik Facebook Nurwati Hussin, setiap individu yang terlibat dalam kejadian tersebut dikatakan mengenali antara satu sama yang lain.

Pemilik kedai makan tersebut pula dikatakan turut pernah muncul dalam video live mangsa berkenaan sebelum ini. Tambah menarik, lelaki yang menyimbah air sirap pula pernah membuat review makanan di kedai tersebut sebelum ini.

at first i thought he kena simbah cat?????? that’s a real pekat sirap 😳😳 https://t.co/dkCjLMHr1y

— 𝒷𝓊𝓃𝑔𝒶🌸 (@flwrprncss_) October 10, 2020

Antara kemusykilan lain netizen adalah kepekatan air sirap yang disimbah kepada mangsa. Ia sangat pekat sehingga pada awalnya ada yang menyangka beliau disimbah dengan cat merah.

Seperkara lagi, ketika mereka sedang meleraikan ‘pergaduhan’, sesi live masih diteruskan dan telefon pintar kembali diletak pada posisi yang asal.

Terpulang kepada anda untuk menilai tetapi dengan lambakan gimik sebegini yang sengaja dibuat-buat, netizen perlu lebih berhati-hati dalam mempercayai apa yang anda lihat di media sosial. Apa pula pandangan anda untuk insiden ini?

Ini pula beberapa gimik lain yang berjaya mendapat perhatian di media sosial. Baca lagi pada pautan di bawah.

Pembelian RX-Z RM100,000 Sekadar Gimik, Tauke Kedai Dedahkan Harga Sebenar Cuma RM45,000

‘Perempuan Kebaya Merah’ Gimik Untuk Sebuah Filem Tempatan?

Lihat Artis Ini Dengan Selamba Makan ‘Karya Seni’ Bernilai RM499,000